Hotel Transylvania 3: Monsters Overboard - Games (PS4.01075)\nΑρχική > Ηλεκτρονικά παιχνίδια > Playstation 4 games > HOTEL TRANSYLVANIA 3: MONSTERS OVERBOARD\nΟι Dracula, Mavis και οι φίλοι τους έχουν καταλήξει σε ένα σύμπλεγμα από νησιά, και μόνο ο παίχτης που μπορεί να ελέγξει τα αξιαγάπητα μικρά πλάσματα, τα Impa, μπορείς να τους σώσει. Εξερευνήστε τα νησιά, ανακαλύψτε νέες ικανότητες των Impa και σώστε τους Frankenstein, Murray και Wayne από επικίνδυνους εχθρούς.\nΜια μυστηριώδες καταιγίδα ξεπλένει την Drac-pack σε ένα νησί και μόνο εσείς μπορείτε να σώσετε τα χαμένα τέρατα.\nΕξερευνήστε τα θρυλικά χαμένα νησιά και συλλέξτε όλους τους κρυμένους θυσαυρούς.\nΓνωρίστε νέους φίλους και πολεμίστε επικίνδυνους εχθρούς.\nΣυγκεντρώστε την ομάδα Drac-pack και σώστε την μέρα σε αυτή την διασκεδαστική νέα περιπέτεια.\nHOTEL TRANSYLVANIA 3: MONSTERS OVERBOARD (PS4.01075)\n• Μια μυστηριώδες καταιγίδα ξεπλένει την Drac-pack σε ένα νησί και μόνο εσείς μπορείτε να σώσετε τα χαμένα τέρατα.\n• Εξερευνήστε τα θρυλικά χαμένα νησιά και συλλέξτε όλους τους κρυμένους θυσαυρούς.\n• Γνωρίστε νέους φίλους και πολεμίστε επικίνδυνους εχθρούς.\n• Συγκεντρώστε την ομάδα Drac-pack και σώστε την μέρα σε αυτή την διασκεδαστική νέα περιπέτεια.\nHOTEL TRANSYLVANIA 3: MONSTERS OVERBOARD PS4.01075 PS4.01075 GAMES Κατηγορία: GAMES Οι Dracula, Mavis και οι φίλοι τους έχουν καταλήξει σε ένα σύμπλεγμα από νησιά, και μόνο ο παίχτης που μπορεί να ελέγξει τα αξιαγάπητα μικρά πλάσματα, τα Impa, μπορείς να τους σώσει. Εξερευνήστε τα νησιά, ανακαλύψτε νέες ικανότητες των Impa και σώστε τους Frankenstein, Murray και Wayne από επικίνδυνους εχθρούς. • Μια μυστηριώδες καταιγίδα ξεπλένει την Drac-pack σε ένα νησί και μόνο εσείς μπορείτε να σώσετε τα χαμένα τέρατα.• Εξερευνήστε τα θρυλικά χαμένα νησιά και συλλέξτε όλους τους κρυμένους θυσαυρούς.• Γνωρίστε νέους φίλους και πολεμίστε επικίνδυνους εχθρούς.• Συγκεντρώστε την ομάδα Drac-pack και σώστε την μέρα σε αυτή την διασκεδαστική νέα περιπέτεια. HOTEL TRANSYLVANIA 3: MONSTERS OVERBOARD


EE: Πρόταση για κυρώσεις στον Πατριάρχη της Ρωσικής Εκκλησίας Κύριλλο - FanariPress\nΑρχική Κόσμος EE: Πρόταση για κυρώσεις στον Πατριάρχη της Ρωσικής Εκκλησίας Κύριλλο\nEE: Πρόταση για κυρώσεις στον Πατριάρχη της Ρωσικής Εκκλησίας Κύριλλο\nΤην επιβολή κυρώσεων σε βάρος του Πατριάρχη της Ρωσικής Ορθόδοξης Εκκλησίας Κύριλλου, περιλαμβάνει η πρόταση για το επόμενο πακέτο περιοριστικών μέτρων της ΕΕ σε βάρος της Ρωσίας για τον πόλεμο στην Ουκρανία, σύμφωνα με έγγραφο που επικαλείται το γαλλικό πρακτορείο ειδήσεων.\nΠάπας για Πατριάρχη Κύριλλο: «Δεν μπορεί να γίνει το παπαδοπαίδι του Πούτιν»\nΤην ίδια στιγμή, ο Πάπας Φραγκίσκος δήλωσε σε συνέντευξή του στην ιταλική εφημερίδα Corriere Della Sera ότι ο Πατριάρχης Κύριλλος της Ρωσικής Ορθόδοξης Εκκλησίας, ο οποίος έδωσε την πλήρη στήριξή του στον πόλεμο, «δεν μπορεί να γίνει το παπαδοπαίδι του Πούτιν».\nΜάλιστα, ανέφερε ότι ζήτησε συνάντηση στη Μόσχα με τον Ρώσο πρόεδρο, Βλαντιμίρ Πούτιν, για να προσπαθήσει να σταματήσει τον πόλεμο στην Ουκρανία, αλλά δεν έλαβε απάντηση.\nΤο μήνυμα του Πάπα και η «σιγή» του Κρεμλίνου\nΟ Πάπας επισήμανε -κατά τη συνέντευξή του- πως περίπου τρεις εβδομάδες μετά την εισβολή, ζήτησε από τον κορυφαίο διπλωμάτη του Βατικανού να στείλει ένα μήνυμα στο Βλαντιμίρ Πούτιν.\nΤο μήνυμα ανέφερε ότι: «ήμουν πρόθυμος να μεταβώ στη Μόσχα. Βεβαίως, απαραίτητη προϋπόθεση ήταν ο ηγέτης του Κρεμλίνου να φαίνεται ανοιχτός σε κάτι τέτοιο. Δεν έχουμε λάβει ακόμη απάντηση και εξακολουθούμε να επιμένουμε».\nΚαι πρόσθεσε: «Φοβάμαι ότι ο Πούτιν δεν μπορεί, και δεν θέλει, να έχει μια τέτοιου είδους συνάντηση αυτή τη στιγμή. Αλλά πώς μπορείς να μην σταματήσεις τόση βαρβαρότητα;».\nΠριν από τη συνέντευξη, ο Πάπας Φραγκίσκος, 85 ετών, δεν είχε αναφερθεί στη Ρωσία ή τον Πούτιν δημόσια από την έναρξη της εισβολής στις 24 Φεβρουαρίου. Ωστόσο, ποτέ δεν άφησε καμία αμφιβολία ως προς το ποια πλευρά κατέκρινε, χρησιμοποιώντας όρους όπως αδικαιολόγητη επιθετικότητα και εισβολή και θρηνώντας για φρικαλεότητες εναντίον αμάχων.\nΜάλιστα επισήμανε πως η ΕΕ εργάζεται για να αποκλειστούν περαιτέρω ρωσικές τράπεζες από διεθνή συστήματα διαχείρισης πληρωμών και διατραπεζικής επικοινωνίας και θα βάλει στο στόχαστρο «παράγοντες» που διασπείρουν «παραπληροφόρηση». Πρόσθεσε ότι προχωρούν οι ετοιμασίες για την επιβολή εμπάργκο στο πετρέλαιο που εξάγει η Ρωσία.\nΤο 6ο πακέτο κυρώσεων προς τη Ρωσία\nΣυγχρόνως, το έκτο πακέτο κυρώσεων της ΕΕ στη Μόσχα θα απαγορεύσει στις ευρωπαϊκές επιχειρήσεις να αγοράζουν ρωσικό πετρέλαιο και προβλέπει σταδιακό τερματισμό της κατανάλωσής του από τις χώρες μέλη.\nΠροηγούμενο άρθροΑνακοινώθηκε το 6ο πακέτο κυρώσεων για τη Ρωσία\nΕπόμενο άρθροΟυκρανία: Τουλάχιστον 26 νεκροί και 12 τραυματίες σε τροχαίο στα δυτικά της χώρας\nΗ σύζυγος του προέδρου Ζελένσκι λύνει τη σιωπή της: «Πόλεμος στην...


KaPa. Me without you...tea without a biscuit!: Δύο πανεύκολες ξύλινες κατασκευές.\nΑποφάσισα λοιπόν ο χώρος που δουλεύω, ο χώρος όπου δημιουργήθηκαν οι "Κύκλοι Ζωής", να είναι όσο πιο απλός κι εναλλακτικός γίνεται. Οπότε ήταν ευκαιρία να φτιάξω μικρές κατασκευές, που να καλύπτουν τις ανάγκες με το λιγότερο δυνατό κόστος. Άρχισα να ψάχνω, να σκαλίζω τα βιβλία κατασκευών και να ξεπατικώνω ιδέες.\nΚαι να λοιπόν δυο πανεύκολες κι εξαιρετικά φθηνές κατασκευές. Χρειαζόμουν μια κρεμάστρα...μια κρεμάστρα, μια κρεμάστρα....μουμπλε μούμπλε...(σκέψεις) και κάτι σαν πίνακα ανακοινώσεων....ξανά αναζήτηση και σκέψη!\nΑποφάσισα να χρησιμοποιήσω ξύλο που αγαπώ πολύ και ταιριάζει με την απλότητα του χώρου.\nΈτσι λοιπόν αγόρασα σανίδια και τα έκοψα δίνοντας τους το σχήμα που ήθελα, ενώνοντας τα με δυο κεντρικά ξύλα σανίδας κομμένα όμως στη μέση για να είναι πιο λεπτά και να μην φαίνονται άσχημα.\nΛευκό, πιο λευκό δεν γίνεται γιατί είχα αποφασίσει να αγοράσω σιδερένια κρεμαστράκια από το Tiger και ήθελα να ξεχωρίζουν...Πιο απλό δεν γίνεται.\nΤο αποτέλεσμα χαριτωμένο.\nΓέμισε χαρά ο τοίχος κι είναι και πολύ λειτουργική γιατί έχει μπόλικο χώρο για να κρεμαστούν πολλά πολλά ζακετοπαλτά και φουλάρια...\nΣειρά είχε ο πίνακας ανακοινώσεων...Το πιο απλό πράγμα που έχω κάνει ποτέ.\nΣανίδες κομμένες στο μέγεθος που ήθελα. Απλά τις έβαψα γαλάζιες.Τις στερέωσα στον τοίχο και νατος ο καλλιτεχνικός μου memo board!\nΟμορφούλης. Έδωσε πολύ φως σε εκείνη την κολόνα στη μέση του τοίχου!\nΤα πράγματα λοιπόν είναι απλά. Πινέλα, μπογιές, ξύλο, κέφι και φτιάχνουμε μικρά θαύματα. Εντάξει μπορεί να είναι μικρά αλλά...είναι δικά μας κι είναι θαύματα!!!\nΑυτό το Σαββατοκύριακο τελειώνουμε και το τελευταίο μπαούλο κι έτσι ολοκληρώνονται όλες οι κατασκευαστικές ανάγκες του επαγγελματικού μου χώρου...\nΜεγάλη χαρά αγαπημένοι...Μεγάλη χαρά.\nΕλπίζω σύντομα να μπορέσω να σας παρουσιάσω και την ιστοσελίδα που είναι υπό κατασκευή, για να γνωρίσετε τους "Κύκλους Ζωής".\nΈπεσε πολύ δουλειά, πολύ ξύσιμο, βάψιμο, κάρφωμα και όχι μόνο....\nΠρος το παρόν βάφουμε το μπαούλο που θα γίνει τρέλα!!! κι ονειρευόμαστε...εγώ τουλάχιστον. Ονειρεύομαι και χαμογελάω στο κενό με τα σχέδια και τις εικόνες που καταστρώνω...και πιστεύω σε αυτές! Σαν να ξύπνησα και να ζω το όνειρο μου...κι ελπίζω να κρατήσει.\nΣας στέλνω την αγάπη μου εκεί έξω και τις ευχές μου! Καλό Σαββατοκύριακο αγαπημένοι....\nΥ.Γ. Ειρήνη με το συγκλονιστικό σου μήνυμα στην προηγούμενη ανάρτηση...Θά' θελα να βρω τα σωστά λόγια. Μα δεν υπάρχουν. Λυπάμαι. Απλά λυπάμαι. Σε ευχαριστώ...για το κουράγιο να το γράψεις και να το μοιραστείς. Καλή δύναμη.\nΤόσο απλά, τόσο οικονομικά και τελικά τόσο όμορφα! Την πρώτη ιδέα την φαντάστηκα από την πρώτη φώτο αλλά με τον πίνακα ανακοινώσεων δεν μου πήγε το μυαλό! Το κρατώ στο μυαλό μου! Έχω ήδη σκεφτεί για που θα το κάνω!\n4 Οκτωβρίου 2013 - 8:38 π.μ.\nΑυτές τις σανίδες πριν χρόνια τις χρεισιμοποιούσα στις κατασκευαστικές μου εργασίες (είδη δώρων)και τις θεωρώ ακόμα και τώρα χρήσιμες για πάρα πολλές εφαρμογές!\n4 Οκτωβρίου 2013 - 8:54 π.μ.\nΤέτοιους πίνακες ανακοινώσεων έχω κι εγώ, Κατερινιώ! Δεν το πιστεύω! :)\nΚαλό μήνα να έχουμε. Φιλιά πολλά από Μελβούρνη\n4 Οκτωβρίου 2013 - 9:00 π.μ.\nΌλα πάλι πανέμορφα !!!! Μα τι πλάσμα είσαι τέλος πάντων; Χαίρομαι που χαμογελάς, που ονειρεύεσαι... Πάντα έτσι να είσαι θέλω. Όσο για την τελευταία φωτογραφία με τα γλειφιτζούρια τι να πω; Να το εκλάβω σαν αφιέρωση;(χαχα)\nΚαλημέρα Κατερίνα μου λατρεμένη <3\n4 Οκτωβρίου 2013 - 9:10 π.μ.\nΠανέμορφες κατασκευές Κατερινάκι! Ιδίως με το memo board μου έδωσες ιδέα τρομερή!\n4 Οκτωβρίου 2013 - 9:51 π.μ.\nΑχ άντε λίγο ακόμη και φτάνει το τέλος των κατασκευών. Υπομονή για να το απολαύσεις στο τέλος!\n4 Οκτωβρίου 2013 - 9:53 π.μ.\nΣυχαρητηρια εισαι απιστευτη!Γεια στα χερια σου!Καλο ΠΣΚ και σε σενα χαρηκα που σε ανακαλυψα!\n4 Οκτωβρίου 2013 - 10:02 π.μ.\nΤί ωραία ιδέα!!\nΛέω να πειραματιστώ με την κρεμάστρα, που χρειάζομαι μία στο σπίτι! :)\nΝα είναι οι "Κύκλοι Ζωής" τόσο χαρούμενοι, τόσο φωτεινοί και δημιουργικοί, όσο το μεράκι που βάζεις! :)\n4 Οκτωβρίου 2013 - 10:31 π.μ.\nΚαλή αρχή εύχομαι στους Κύκλους της Ζωής σου/σας Κατερίνα μου!! Ενας καινούριος μόλις άνοιξε και εύχομαι να δημιουργήσει πολλούς ομόκεντρους που θα εκτείνονται στο άπειρο κι ακόμα παραπέρα...\n4 Οκτωβρίου 2013 - 10:49 π.μ.\nΠαρα πολυ ωραια!!! Να σου πω, το δευτερο ειναι ο,τι πρεπει για να καρφιτσωνω τις ζωγραφιες που μου κανουν τα παιδια στη δουλεια!!! Πως τα στερεωσες στον τοιχο;\nΚαλη αρχη!!! Σου ταιριαζει τοσο ολο αυτο που ειμαι σιγουρη οτι θα πεταξει πολυ ψηλα το ονειρο σου!!!\nΚατερινάκι μου όλα είναι υπέροχα.... απλά και οικονομικά! Σού εύχομαι ολόψυχα καλή αρχή και είμαι σίγουρη ότι αυτό ο χώρος θα γίνει μαγικός! Καλό σ/κ και πολλά φιλιά! :-)\n4 Οκτωβρίου 2013 - 1:26 μ.μ.\nΤα όνειρα αυτών που στην αγάπη δεν είναι φειδωλοί κρατούν για πάντα, και γίνονται εικόνες, αγγίγματα, καθάρια βλέμματα, σφιχτές αγκαλιές, κύκλοι ζωής! Θα ήθελα πολύ να είμαι εκεί. Το ξέρεις. Οι κατασκευές σου, Κατερίνα μου, απλά υπέροχες. Δυναμικά για το finish!\n4 Οκτωβρίου 2013 - 5:21 μ.μ.\n4 Οκτωβρίου 2013 - 9:44 μ.μ.\nΠολύ όμορφες ιδέες!Κι εγώ ψάχνω ιδέες ανάλογης φιλοσοφίας για το δωμάτιο που αποκαλώ "εργαστήρι μου".\n11 Νοεμβρίου 2013 - 1:03 π.μ.


etsi apla: Ιανουαρίου 2009\nκαλώδια που απλώνονται από άκρη σε άκρη\nσε όλη την γη\nκαι στην άλλη πλευρά υπάρχεις\nείμαστε ενωμένη μέσα από σύρματα και από κύματα που αιωρούνται στον αέρα\nκαλώδια που μας ενώνουν ενώ είμαστε τόσο μακρυά\nσε απόσταση που μόνο το μυαλό μας μπορεί να τρέξει και να φτάσει με το ανοιγόκλειμα των ματιών\nοι προεκτάσεις του μυαλού, τα θέλω και τα είμαι ταξιδεύουν\nτίποτε δεν είναι σαν να είσαι εδώ\nλίγο πριν κοιμηθώ σε συναντώ, η σκέψη μου ενώνεται με την δική σου\nκάπου εκεί σε βρίσκω και χορεύουμε πάνω από τα σύννεφα\nμα η ανάσα σου έσκαγε πάνω στα χείλια μου σαν κύμα που σκάει πάνω στα βράχια,\nτα μάτια μου κοιτούσαν τα δικά σου,\nτα δάχτυλά μου μπλέκονταν με τα δικά σου,\nκαλώδια που μας ένωναν\nΜέρος Γ' Τρομοκράτες με Ειδικές Ανάγκες\nO λόγος που είπα να γράψω αυτό το ποστ ήταν για την διάσημη Μέγα βαρετή προκήρυξη των 9000 λέξεων που έστειλε ο Ε.Α (επαναστατικός αγώνας ;) ) στην εφημερίδα «Το ποντίκι»\nΣτη προκήρυξη τους λοιπόν που στο μέγεθος θυμίζει τα 12 ευαγγέλια καταλάβεις από τον τίτλο και μόνο «Στις σφαίρες απαντάμε με σφαίρες» για την καουμπόικη λογική των τρομοκρατών με τις ειδικές ανάγκες. «Αναλαμβάνουμε την επίθεση...» ..λανθασμένα γραφούν (ακόμα και εγώ με τα ελεεινά ελληνικά μου βλέπω τα λάθη) για 3 τρομοκρατικές ενέργειες, κατά την Κλούβα των ΜΑΤ στου Ζωγράφου, την επίθεση του αστυνομικού στο Υπουργείο Πολιτισμού και την βομβιστική επίθεση που είχε γίνει στα γραφεία της SHELL στο Παλαιό Φάληρο στις 24 Οκτωβρίου 2008. Διαβάζοντας τις φράσεις «Ο δολοφόνος του Αλέξη σύντομα θα... αποφυλακιστεί. Τον περιµένουµε...» .. «Σταθήκαµε απέναντι στους µπάτσους και τους σηµαδέψαµε. Είχαν χρόνο, αλλά δεν αντέδρασαν γιατί είναι οπλισµένες κότες...» .... «καλά εκπαιδευμένα» σκυλιά των σωμάτων ασφαλείας, είναι απλά οπλισμένες «κότες», γίνονται ριψάσπιδες και τρέχουν να κρυφτούν» ..μου θυμίζουν απειλές που ανταλλάζουν παιδάκια σε multiplayer shoot em up παιχνίδι. Τα χώνουν στον αντιεξουσιαστικο χώρο ενώ οι ίδιοι αργότερα επιβραβεύουν τις εξεγέρσεις που έγιναν σε όλη την Ελλάδα. Δηλ. Ρε μάγκες ποιοι έκαναν τις εξεγέρσεις και τις πορείες? Οι gay από facebook που οργάνωναν τις καθιστικές διαμαρτυρίες με κεράκια και σκετσακια? Ή τα παππουδια που έβριζαν για τους αλήτες που τα σπάζουν? Επίσης τα χώνουν στο ΚουΚουΕ ενώ στην προκυρηξη χρησιμοποιούν εκατοντάδες λέξεις-ορούς που χρησιμοποιεί πλέον μονό η Παπαρήγα στους λογούς της.. Και συνεχίζουν για το νεοφιλελευθερισμό και την ανάλυση του συστήματος στο οποίο ζούμε.. Ενώ είδαν το Zeitgeist 1&2 στο YouTube χιλιάδες φορές μέχρι να το αποστηθίσουν άρχισαν τις συμβουλές για το τι πρέπει να κάνουμε.. βρε μαλάκες λέει πουθενά ότι το σύστημα θα πέσει με τέτοιες τακτικές? Ότι σκοτώνοντας ένα μπατσακο 20 χρονών θα ξεσηκώσετε τον κόσμο? Ο απλός κόσμος που κοιμάται κάτι τέτοιες ενέργειες τις βλέπει σαν μαφιόζικες παρά σαν επαναστατικές όπως θέλετε να δείξετε... Με αυτές τις επιθέσεις ο κοσμάκης θα τρομοκρατηθεί και θα φοβάται να βγαίνει ακόμα και από το σπίτι του.. Με αυτά τα χτυπήματα το κράτος θα ψηφίσει τον αντιτρομοκρατικό-τρομονομο και μάλιστα ο τρομοκρατημένος-υπνωτισμένος λαός θα είναι και υπέρ αυτού του κολο-νομού. (Βλέπε USA μετά τις επιθέσεις 11/9)...\nΤεσπα.. Νομίζω ότι ο κουφοντινας θα τραβάει τα μαλλιά του στην φυλακή αν δίαβασε την προκήρυξη.. Μια που έλεγα Κουφοντινας τελευταία είδα μια λυτή Δήλωση/Προκήρυξη από τον Χριστόδουλο της 17Ν που μας υπενθυμίσει με απλά και λίγα λόγια για το ποσό βλάκες είμαστε και τι κουτόχορτο μασάμε ..\ntagzzz 9000, αγώνας, επαναστατικος, κουφοντίνας, προκήρυξη, τρομοκράτες, τρομοκρατία\nΑ' μέρος Τρομοκρατια MADE IN USA\nΑπο τον Ριζοσπάστη Κυριακή 2 Μάρτη 2003 - 1η έκδοση\nΟι αστυνομικοί ερευνούν το φορτηγάκι όπου έκπληκτοι ανακαλύπτουν ασυρμάτους, φωτογραφικές, μηχανές, υλικό για μεταμφιέσεις, ακόμη και δύο κρεβάτια. Στη συνέχεια, οι αστυνομικοί συλλαμβάνουν τα δύο άτομα, τα οποία αποδεικνύεται ότι ήταν μεταμφιεσμένα και οπλοφορούσαν. Τους μεταφέρουν στην Ασφάλεια, όπου οι ίδιοι αποκαλύπτουν στους εμβρόντητους αστυνομικούς τις ταυτότητες τους. Δηλώνουν ότι είναι υπάλληλοι της πρεσβείας των ΗΠΑ στην Αθήνα και επικαλούνται τη διπλωματική τους ιδιότητα και την κάλυψη τους απ' αυτήν. Ο ένας απ' αυτούς ήταν ο Τζον Φάντις Β' Γραμματέας της πρεσβείας και ο άλλος είναι διοικητικός υπάλληλος. Και οι δύο είναι πράκτορες της CIA.\nΑπό εκείνη τη στιγμή και μετά τα γεγονότα εξελίσσονται με κινηματογραφική ταχύτητα. Ενημερώνονται το υπουργείο Δημόσιας Τάξης και η πρεσβεία των ΗΠΑ. Οι Αμερικανοί απαιτούν να μην γίνει ανάκριση των δυο πρακτόρων από τις αστυνομικές αρχές ενώ ζητούν να μην γίνει άλλη έρευνα στο φορτηγάκι. Σε λίγο ένα αυτοκίνητο ιδιωτικής χρήσης σταθμεύει έξω από το αστυνομικό τμήμα και παραλαμβάνει τους δυο συλληφθέντες, τους οποίους μεταφέρει στην πρεσβεία των ΗΠΑ. Την ίδια ώρα ένα γερανοφόρο όχημα παίρνει το φορτηγάκι από την οδό Μηθύμνης το οποίο μεταφέρει στο γκαράζ της πρεσβείας. Το άλλο πρωί οι δύο πράκτορες της CIA επιβιβάζονται σε αμερικανικό στρατιωτικό αεροπλάνο με προορισμό την... Τζαμάικα. Η κυβέρνηση δηλώνει ότι η υπόθεση τέθηκε οριστικά και αμετάκλητα στο αρχείο...\nΤι γύρευαν οι δύο πράκτορες της CIA το βράδυ της 16ης Νοέμβρη του 1993 στην οδό Μηθύμνης; «Ο,τι γύρευε η αλεπού στο παζάρι...», ήταν η απάντηση που έδωσε λίγες μέρες αργότερα ο τότε υπουργός Δημόσιας Τάξης Στέλιος Παπαθεμελής. Ο υπαινιγμός για τις σχέσεις της CIA με την τρομοκρατία στην Ελλάδα, από τον καθ' ύλην αρμόδιο υπουργό, ήταν σαφής. Αντιμετωπίζοντας καταιγισμό ερωτήσεων ο κ. Παπαθεμελής δηλώνει ότι για την «υπόθεση Μηθύμνης» θα γράψει κάποτε... ένα ολόκληρο βιβλίο. Το περιμένουμε ακόμη.\nΣήμερα, παραμονή της δίκης των κατηγορούμενων για συμμετοχή στη «17 Νοέμβρη» και ενώ προηγήθηκε ένα οκτάμηνο ατέρμονων συζητήσεων από τα «παράθυρα» της τηλεόρασης, ακούμε πολλά στελέχη του ΠΑΣΟΚ να απορρίπτουν «μετά βδελυγμίας» ακόμη και τη σκέψη για τη διασύνδεση αυτής της οργάνωσης με τις μυστικές υπηρεσίες και ειδικώς με τη CIA.\nΟμως για τις σχέσεις της «17 Νοέμβρη» με μυστικές υπηρεσίες, ντόπιες και ξένες, ειδικότερα με τις αμερικανικές, δε μίλησε μόνο ο κ. Παπαθεμελής, αλλά και δύο ακόμη πρώην υπουργοί Δημόσιας Τάξης του ΠΑΣΟΚ, ο Γιάννης Σκουλαρίκης και ο Σήφης Βαλυράκης. Οι απόψεις τους έχουν, βεβαίως, ξεχωριστή σημασία γιατί από τη θέση τους διαχειρίστηκαν την υπόθεση αντιμετώπισης της τρομοκρατίας στην Ελλάδα.\nΠερισσότερο αποκαλυπτικός ήταν ο πρώην υπουργός Δημόσιας Τάξης Γιάννης Σκουλαρίκης, σε συνέντευξή του στην «Απογευματινή» το Νοέμβρη του 1999.\nΟ κ. Σκουλαρίκης ανέφερε, μάλιστα, ένα τέτοιο χαρακτηριστικό περιστατικό. «Το 1983, όταν δολοφονήθηκε ο Τσάντες, εντοπίσαμε μία συγγενή του που έκανε παρέα με τη σύζυγο του Χρήστου Κασίμη, του ανθρώπου που έβαλε τη βόμβα στις εγκαταστάσεις της "AEG". Θελήσαμε να την ανακρίνουμε, αλλά κάποιοι, πιθανότερο οι Αμερικανοί, τη φυγάδευσαν από την Ελλάδα στις ΗΠΑ. Την εντοπίσαμε και πάλι στη Νέα Υόρκη και της τηλεφωνήσαμε. Μόλις κατάλαβε ποιοι είμαστε, μας έκλεισε το τηλέφωνο και έκτοτε εξαφανίστηκε και από εκεί!». Ο κ. Σκουλαρίκης δήλωνε ακόμη ότι ως υπουργός Δημόσιας Τάξης είχε διαπιστώσει ότι πολλοί άνθρωποι μέσα από την ΕΥΠ και την αστυνομία έδιναν διαρκώς πληροφορίες στους Αμερικανούς.\n«Μέσο άσκησης της πολιτικής των ΗΠΑ»\nΤέλος, ο Σήφης Βαλυράκης υπουργός Δημόσιας Τάξης το 1995, σε άρθρο του στα «Νέα», στις 13 Νοέμβρη του 2001, αναφερόμενος στην τρομοκρατία και τη δράση της «17 Νοέμβρη», τονίζει: «Είναι σαφές πως οι ΗΠΑ αξιοποίησαν την τρομοκρατία ως μέσον άσκησης της διεθνούς τους πολιτικής». Στο ίδιο άρθρο ο κ. Βαλυράκης για να ισχυροποιήσει την άποψή του επικαλείται και τις υποθέσεις της «Κόκκινης Προβιάς» στην Ελλάδα και «Γκλάντιο» στην Ιταλία. Στις υποθέσεις εκείνες αποδείχτηκε ότι οι αμερικανικές υπηρεσίες και το ΝΑΤΟ είχαν δημιουργήσει τρομοκρατικές οργανώσεις κατά τις δεκαετίες 1960 και 1970, στις χώρες της Δυτικής Ευρώπης, με στόχο τον έλεγχο των πολιτικών εξελίξεων και την αποτροπή μιας ενδεχόμενης ανόδου της Αριστεράς στην κυβερνητική εξουσία.\nΤα παραπάνω είναι ένα μικρό δείγμα από δηλώσεις κυβερνητικών στελεχών του ΠΑΣΟΚ κατά το παρελθόν. Πρόκειται, όπως διαβάσατε, για κάτι παραπάνω από υπαινιγμούς για τις σχέσεις της τρομοκρατίας και της «17 Νοέμβρη» με τις αμερικανικές υπηρεσίες. Τώρα, βεβαίως, τα στελέχη του κυβερνώντος κόμματος δε θέλουν ούτε να ακούσουν για τις σχέσεις αυτές.\nΤο ασανσέρ σταματάει. Η πόρτα ανοίγει και μπροστά ξεδιπλώνεται ένας κήπος γεμάτος λουλούδια και αρώματα. Μα γρήγορα κλείνει πάλι και ο θάλαμος ξανά βρίσκεται πίσω στο ισόγειο. Χρειάστηκε πολύς καιρός για να ξαναβρεθεί.\nΩς που μία μέρα εμφανίστηκε πάλι ξαφνικά.\nΤην επομένη. Όταν πέρασε η μέθη και ξημέρωσε. Δεν υπήρχε.\nΧρειάστηκε να αλλάξει εποχή ώστε να ανθίσουν πάλι τα λουλούδια. Κατακόκκινα τριαντάφυλλα.\nΖαλάδα και τρικυμία. Παντού. Μετά το ξημέρωμα. Η βροχή και το κρύο. Αλλά εκεί. Κάπου υπάρχει πάλι άνοιξη. Οι εποχές δεν είναι ημερολογιακά ξυπνητήρια. Στο καταχείμωνο βρίσκεις λίγη από την ζέστη του καλοκαιριού που σε κάνει να ιδρώνεις, και μπορείς να δεις τον ήλιο να βγαίνει πίσω από το χιονισμένο βουνό.\nΝιφάδες χιονιού έπεφταν πάνω στο γυάλινο περίβλημα. Έπεφταν πάνω στο θόλο. Και από κάτω έλαμπαν τα φώτα.\nΚανένας φόβος. Οικειότητα και επιθυμία. Υπήρχε. Υπάρχει.\n- Η κοινωνική ευημερία θα έρθει μόνο όταν η ανθρωπότητα ισορροπήσει με την φύση.\nΗ κοινωνική ευημερία είναι ουσιαστικά μία ουτοπική κατάσταση. Όχι ότι δεν μπορεί να επιτευχθεί. Αλλά σίγουρα δεν μπορεί να επιτευχθεί με τα μέτρα και τα σταθμά της σημερινής κοινωνικής δομής.\nΗ σημερινή κοινωνία βασίζεται και περιστρέφεται γύρο μόνο από μία λέξη: ΑΝΑΠΤΥΞΗ. Ο όρος ανάπτυξη δεν εννοεί την ανάπτυξη του πνεύματος των τεχνών και της τεχνολογίας αυτού καθ’ αυτού. Εννοεί την οικονομική ανάπτυξη που θα επιτευχθεί μέσα από την οικονομική εκμετάλλευση των παραπάνω.\nΑυτού του είδους η ανάπτυξη, η οικονομική, και η επιμονή στην οικονομική ανάπτυξη, έχει οδηγήσει την σημερινή κοινωνία στην μορφή της όπως την ξέρουμε. Δεν μπορώ να πω ότι το κεφάλαιο φταίει για τα δεινά που τραβάει η ανθρωπότητα. Πιο πολύ νομίζω πως φταίει το ΕΓΩ. Ο καθένας μας πάντα σκέφτεται και δρα σύμφωνα πάντα με τον εαυτό του. Δεν σκέφτηκε να λειτουργήσει ποτέ σαν σύνολο. Ποτέ δεν έμαθε έτσι. Σε κανένα εκπαιδευτικό σύστημα δεν μαθαίνουν στα παιδιά να λειτουργούν σαν ομάδα. Ποτέ κανένας δεν έδειξε ότι με την ομαδικότητα μπορούν να επιτευχθούν πολλά πολύ πιο εύκολα απ’ ότι με την ατομική και μόνο προσπάθεια. Έτσι και το σύνολο μπορεί να λειτουργήσει, μόνο αν το εγώ αντικατασταθεί από το ΕΜΕΙΣ. Γιατί άλλωστε κανείς δεν ζει και μόνος. Ούτε οι άνθρωποι ούτε και τα ζώα ζουν μόνα τους για να δρουν μόνα τους. Και όταν λέω ΕΜΕΙΣ δεν εννοώ μόνο τον άνθρωπο. Εννοώ και τα ζώα και την φύση.\nΠρέπει να φύγει η βαθειά ριζωμένη αντίληψη ότι ο άνθρωπος είναι ο μόνος εκλεκτός της φύσης να έχει νόηση. Και σε τι τον κάνει ανώτερο αυτό το πράγμα; Και ποιος είναι αυτός που θα κρίνει τελικά τι είναι ανώτερο.\nΠιθανότατα, όλα αυτά να προέρχονται από την μη συμβιβασμό με την ιδέα του θανάτου. Ακόμα και η θεοποίηση του ΕΓΩ να προέρχεται από τον φόβο του ανθρώπου ότι κάποια μέρα θα φύγει από αυτόν τον κόσμο. Έτσι δημιουργήθηκαν και οι θρησκείες, για να δώσουν μία ελπίδα στον άνθρωπο ότι μετά υπάρχει πάλι κάτι. Σήμερα η θρησκεία είναι το χρήμα. Η ανάπτυξη πάντως συνεπάγεται και με την επιμήκυνση του προσδοκίμιου ζωής. Παλαιότερα, ο μέσος όρος ήταν κατά πολύ χαμηλότερος από ότι σήμερα, που έχει ξεπεράσει τα 75 χρόνια. Έτσι και αυτός που έχει τεράστια κεφάλαια και θέλει ουσιαστικά να «κατακτήσει τον κόσμο», θέλει ουσιαστικά να έχει την τεχνολογική ανάπτυξη στα χέρια του για να μπορέσει κατ’ επέκταση να βρει τρόπο να επιμηκύνει την ζωή του. Ίσως είναι παρατραβηγμένο, μα τι στο καλό θα τα κάνει κάποιος τόσα λεφτά; Αφού έχει ξεπεράσει κατά πολύ το όριο όπου θα μπορούσε να έχει ότι υλικά αγαθά ήθελε, τι μπορεί να τα χρειάζεται τα επιπλέον. Δεν μπορώ να βρω άλλον λόγο.\nΕπειδή όμως η γη είναι συγκεκριμένη και δεν φτάνουν όλα τα υλικά για να ζούνε όλοι σαν βασιλιάδες, η ισορροπία επιβάλει να υπάρχουν και κάποιοι όπου θα ζουν στην ανέχεια. Πάλι οι κατέχοντες, λειτουργώντας με το ΕΓΩ τους, δεν νοιάζονται ή δεν μπορούν να ξεμπλέξουν από τα δίχτυα πλέον που τους έχουν τυλίξει, και δεν μπορούν να κάνουν κάτι γι’ αυτό πέρα από φιλανθρωπίες. Που με την σειρά τους και αυτές δεν λύνουν το πρόβλημα, αλλά το παρατείνουν.\nΦυσικά στις μέρες μας αυτοί που ζούνε στην αφθονία είναι όσοι ασχολούνται με την ενέργεια. Ο κύριος μοχλός της σημερινής ανάπτυξης είναι το πετρέλαιο, που τόσοι πόλεμοι έχουν γίνει γι’ αυτό και τόσες ζωές έχουν χαθεί. Ο άνθρωπος, με το μυαλό που του έδωσε ο θεός, επινόησε την μηχανή. Μα επειδή είμαστε ακόμα στην εποχή της φωτιάς, και του τροχού, δεν μπόρεσε να σκεφτεί κάτι άλλο για να την λειτουργήσει, παρά μόνο κάτι εύφλεκτο. Και σήμερα το λέμε από την δύση πετρέλαιο και από την ανατολή, φυσικό αέριο.\nΑς μην αυταπατάται κάποιος ότι υπάρχει κάτι άλλο που ωθεί την ανάπτυξη. Πρόσφατα η Ρωσία σταμάτησαν την παροχή του φυσικού αερίου προς την Ευρώπη. Τότε ως δια μαγείας, η τιμή του πετρελαίου ανέβηκε. Χωρίς να συμβεί τίποτε άλλο. Αυτός είναι ο νόμος της αγοράς. Αυτοί οι οικονομολόγοι τελικά, με τα αποστειρωμένα μοντέλα, που δεν περιέχουν κοινωνικές επιπτώσεις παρά μόνον νούμερα και ποσοστά έχουνε καταστρέψει πραγματικά τον κόσμο.\nΦυσικά τόσα χρόνια όμως δεν σκεφτόμαστε τις επιπτώσεις που έχει η επιμονή μας του να συσσωρεύουμε όλο και περισσότερα κεφάλαια σε μερικά χέρια, στην φύση. Και το λέω αυτό γιατί, το κεφάλαιο όλα αυτά τα χρόνια δεν μπορούσε να κατανοήσει ή δεν ήθελε να το κάνει, ότι η φύση δεν είναι κάτι δεδομένο, και δεν μπορείς στο βωμό του κέρδους να μην υπολογίζεις ούτε το περιβάλλον όπως δεν υπολογίζεις και τους ανθρώπους και την κοινωνία.\nΣτο βωμό του κέρδους άνοιξαν βιομηχανίες, μαζεύτηκαν οι άνθρωποι στα αστικά κέντρα και έχουμε την γνωστή ιστορία των μεγαλουπόλεων στις μέρες μας. Αυτό έχει σαν αποτέλεσμα να ζούμε σε ένα ανθυγιεινό περιβάλλον και σε ανισορροπία με την φύση. Οι επιπτώσεις είναι οι γνωστές και δεν θα επεκταθώ παραπέρα.\nΩς την στιγμή που ήρθαν κάποιοι επιστήμονες και πρότειναν τις πράσινες μορφές ενέργειας. Παλαιά ιδέα είναι αυτή μα δεν ήταν της μόδας, μέχρι που είδαμε το πετρέλαιο να εκτινάσσεται στα ύψη. Και φυσικά οι χώρες άρχισαν να το σκέφτονται σοβαρά όχι από πόνο για το περιβάλλον. Επεξεργάζονται την ιδέα την ιδέα της πράσινης ενέργειας, γιατί πλέον είδαν ότι τα οικονομικά περιθώρια στένεψαν και δεν μπορούν να έχουν ανάπτυξη σε άλλους τομείς αν ξοδεύουν τόσα λεφτά για πετρέλαιο και δεν τα επενδύουν αλλού.\nΈτσι βλέπουμε πλέον να ξεπετάγονται όλο και περισσότερες ιδέες για το πώς θα εκμεταλλευτούμε την ενέργεια που μας δίνει απλόχερα η φύση, και υπάρχει γύρω μας, που είναι φιλική προς το περιβάλλον και φυσικά τζάμπα. Βέβαια οι εξουσιαστές του κλάδου της ενέργειας δεν θα αφήσουν έτσι το πόστο τους και τα λεφτά που τους αποφέρει. Τα φωτοβολταϊκά είναι πανάκριβα για να τα αγοράσει κάποιος και να απολαύσει ενεργειακή αυτονομία στο σπίτι του. Οι ανεμογεννήτριες πολλές φορές βρίσκουν εμπόδια στο να τοποθετηθούν σε ένα μέρος. Και τέλος δεν δίνονται τόσα λεφτά για έρευνα όσα θα μπορούσαν να δοθούν, για τις ανανεώσιμες πηγές.\nΟ αγώνας είναι μεγάλος, μα στο τέλος θα επικρατήσουν οι φιλικότερες προς το περιβάλλον μορφές ενέργειας, για τον απλούστατο λόγο. Το πετρέλαιο είναι πεπερασμένο. Δεν θα υπάρχει για πάντα.\nΦανταστείτε λοιπόν μία κοινωνία με ενέργεια για την οποία δεν θα μπορούσαμε να κάνουμε πόλεμο για να κατακτήσουμε τις πηγές της (ήλιος, αέρας κλπ.). Μία κοινωνία όπου τα χρήματα αντί να επενδύονται σε πολεμικές επιχειρήσεις για ανεύρεση ενεργειακών πόρων, και στην αγορά αυτών, θα επενδυόταν στην υγεία, στην παιδεία και στην ευημερία της ανθρωπότητας. Ίσως αυτή θα ήταν η ιδανική κοινωνία. Ίσως τότε θα μπορούσε ο άνθρωπος να αποβάλει το ΕΓΩ του και να ζήσει για το εμείς.\n9 το σχολίασαν\nδιαβασα αυτο http://troktiko.blogspot.com/2009/01/blog-post_4772.html απο το τροκτοκι (ενα σχετικα καλο μπλογκ) και εφριξα.\nΝα δώσω την απαντηση μου:\nΡε φιλαρακι τι παπαριες θα κατσουμε να διαβάσουμε μεσημεριάτικα?Τι μας λες οτι η ορκομοσια δεν εγινε?Αυτο το ξερεις μέρες πιο πριν σε κτίριο που τελεί υπο κατάληψη. Εν τάξη την πρώτη φορά.Αλλα την δεύτερη? Επίσης, εσύ όταν ορκίζεσαι φέρνειες όλο το χωριό μαζί σου? Επιπλέον, Λέω να πας για ΟΒΑ γιατι για μεταπτυχιακό δε σε βλέπω...Ακου εκει χρειάζεται να είσαι ορκισμένος για να κάνεις μαστερ...Έλεος ρε φίλε.Αν έχεις ξεμπερδέψει η γραμματία σου δίνει χαρτί αντίγραφο πτυχίου ή βεβαίωση. ΔΕΝ ΧΡΕΙΑΖΕΤΑΙ ΟΡΚΩΜΟΣΙΑ που είναι τυπική διαδικασία. Ούτε το πτυχίο της ορκωμοσίας που απλά το κορνιζάρεις. ΘΕΣ ΤΟ ΑΝΤΙΓΡΑΦΟ...Δηλαδή έλεος...ή πολύ ασχετος πρέπει να είσαι ή πολύ ΔΑΠίτης για να βγαίνεις και να την λες για τις καταλήψεις με αβάσιμες @@λογίες...Να δούμε τι άλλο θα ακούσουμε...\nΡε τροκρικό πρόσεχε τι αναρτήσεις απο αναγνώστες βάζεις...\nπου δεν ήταν ούτε με ρομποτ, ουτε με υπολογιστες, ουτε με τερατα... Ευχαριστώ την αδερφή μου που μου έδειξε αυτο το βιντεάκι. Συγκινητικό...\nΠαραθέτω αυτούσια κάποια κομμάτια απο την ηλεκτρονική σελίδα της εφημαρίδας ΤΑ ΝΕΑ:\nΥπάρχει μια άλλη εκδοχή που διατυπώνεται από άλλους επιστήμονες: η Γη, υποστηρίζουν, από το 1998 και μετά ψυχραίνει, ενώ δεν είναι αλήθεια ότι ο άνθρωπος μπορεί να επηρεάσει τις κλιματικές αλλαγές. Οι αρνητές της θέσης ότι το κλίμα του πλανήτη αλλάζει και ευθύνεται γι΄ αυτό ο άνθρωπος είναι πολλοί: γεωλόγοι, παγολόγοι, φυσικοί, μετεωρολόγοι, αστροφυσικοί, ωκεανογράφοι, παλαιο- κλιματολόγοι. Εξακόσιοι πενήντα διαφωνούντες επιστήμονες απ΄ όλο τον κόσμο παρουσίασαν πριν από λίγες ημέρες στη Γερουσία των ΗΠΑ ένα ντοσιέ 231 σελίδων με θέμα το «global warming», την άνοδο της θερμοκρασίας του πλανήτη.\nΟι σκεπτικιστές επιστήμονες προσπαθούν να αντικρούσουν με τις μελέτες τους την «καταστροφολογική», κατά την άποψή τους, θέση της Διακυβερνητικής Επιτροπής του ΟΗΕ για την Κλιματική Αλλαγή (ΙΡCC) ότι οι άνθρωποι επηρεάζουν κατά 90% τις διακυμάνσεις του κλίματος. «Η άνοδος της θερμοκρασίας είναι που προκαλεί αύξηση του διοξειδίου του άνθρακα στην ατμόσφαιρα και όχι το αντίθετο», διαβεβαιώνει στην ιταλική «Κοριέρε ντέλα Σέρα» ο Ρώσος γεωγράφος και ερευνητής των πάγων της Ανταρκτικής Αντρέι Καπίτσα. «Είμαι σκεπτικιστής, η παγκόσμια άνοδος της θερμοκρασίας έχει γίνει νέα θρησκεία», λέει ο νομπελίστας της Φυσικής Ιβάρ Γκιάεβερ.\nΟ Φρίμαν Τζον Ντάισον, σημαντικός Αμερικανός θεωρητικός φυσικός, υποστηρίζει ότι «όλος αυτός ο θόρυβος για την παγκόσμια άνοδο της θερμοκρασίας είναι αληθινά υπερβολικός» και επικρίνει τα κλιματικά μοντέλα που χρησιμοποιούνται για να μελετηθούν οι διακυμάνσεις: «Δεν περιγράφουν την πραγματικότητα», τονίζει. «Για έναν επιστήμονα είναι ευκολότερο να κάθεται στο γραφείο, όπως κάνουν οι ειδικοί των μοντέλων αντί να βγαίνουν και να μετράνε πραγματικά αυτό που συμβαίνει». Είναι έπειτα οι «μεταμελημένοι» της ΙΡCC, όπως ο Νοτιοαφρικανός Φίλιπ Λόιντ, πυρηνικός φυσικός και χημικός μηχανικός. Ο Λόιντ λέει ότι μπορεί να αποδείξει πώς η ΙΡCC, της οποίας ήταν άλλοτε συντονιστής, «στρέβλωσε την επιστήμη», ενώ ο Φιλ Τσάπμαν, γεωφυσικός, διαστημικός μηχανικός και πρώην αστροναύτης της ΝΑSΑ, μας καλεί «να αρχίσουμε να σκεφτόμαστε τι θα κάνουμε μπροστά στην πτώση της θερμοκρασίας στον πλανήτη»...\nAκόμη και οι επιστήμονες που είναι πεπεισμένοι ότι η θερμοκρασία του πλανήτη ανεβαίνει, υπογραμμίζουν την εξαιρετική πολυπλοκότητα της επιστήμης του κλίματος και επισημαίνουν ότι το φαινόμενο της υπερθέρμανσης του πλανήτη δεν θα είναι σε καμία περίπτωση γραμμικό. Σύμφωνα με μια έρευνα που δημοσιεύτηκε τον Απρίλιο στην επιθεώρηση «Νature», η υπερθέρμανση μπορεί να σημειώσει παύση μέσα στην επόμενη δεκαετία λόγω της φυσικής εξέλιξης της κυκλοφορίας των ωκεάνιων ρευμάτων, ιδιαίτερα εξαιτίας μιας προσωρινής εξασθένησης του Ρεύματος του Κόλπου, το οποίο ανεβάζει στον Βόρειο Ατλαντικό τα θερμά ύδατα του Νότου.\nΔικεφαλε αρωστησααα θελωωωω γιατροοο\nΔικεφαλε για παρτι σου θα τρελαθωωω\nΓια σενα εχω κανει κρατητηριο\nποτε σου δεν θα παιζεις μονος να το ξες\nστα αρχιδια μου οι μπατσοι και οι καμερεςςς\nθα αφησω τη ζωη μου σ΄ενα πεταλοοο\nπου θα φωναζει ΠΑΟΚΑΡΑΑΑ ΣΑΑΑΑΓΑΠΩ!\nΣτο όνειρο...στις όμρφες ανατολες...\nπες μου αν μ' αγ'απησες όσο η νύχτα την σιωπη...


91χρονη επί 32 χρόνια προσφέρει εθελοντικά φαγητό σε εκατοντάδες άπορους ανθρώπους | MyNews247\n91χρονη επί 32 χρόνια προσφέρει εθελοντικά φαγητό σε εκατοντάδες άπορους ανθρώπους\nΗ μαγείρισσα των απόρων και αδυνάτων: Επί 32 ολόκληρα χρόνια προσφέρει εθελοντικά ένα πιάτο φαγητό σε εκατοντάδες άπορους συμπολίτες της.\nΕπί 32 ολόκληρα χρόνια προσφέρει εθελοντικά ένα πιάτο μαγειρεμένο φαγητό σε εκατοντάδες άπορους συμπολίτες της. Αειθαλής και αεικίνητη, παρά τα 91 της χρόνια, η κ. Μαρία Συνάτικααπό τον Βόλο εξακολουθεί να πηγαίνει καθημερινά στο συσσίτιο της ενορίας της ώστε να συνδράμει με τις δικές τις δυνάμεις στην ανακούφιση εκείνων που έχουν ανάγκη, στη δύσκολη περίοδο που περνά η χώρα.\n«Όσο με βαστάνε τα πόδια μου θα πηγαίνω κάθε μέρα. Τώρα ο κόσμος υποφέρει όσο ποτέ», αναφέρει στο «Έθνος» η ηλικιωμένη εθελόντρια. Η ίδια, γόνος πλούσιας επιχειρηματικής οικογένειας του Βόλου, έζησε μια άνετη ζωή χωρίς οικονομικά προβλήματα, αλλά δεν έπαψε ποτέ να νοιάζεται για τους συνανθρώπους της που δεν είχαν την ίδια τύχη. Τα τελευταία χρόνια βλέπει τους τελευταίους να αυξάνονται ραγδαία.\nΚάθε πρωί στις 7 είναι αυτή που ανοίγει την πόρτα στο «Σπίτι Γαλήνης» του Ιερού Ναού Μεταμορφώσεως, φορτωμένη συχνά και με τρόφιμα τα οποία φέρνει η ίδια. Εκεί είναι το δεύτερο σπίτι της. Ως το μεσημέρι μαγειρεύει, μαζί με άλλες εθελόντριες της κοινωνικής δομής της Μητρόπολης Δημητριάδος, για περισσότερους από 100 ανθρώπους που προσέρχονται καθημερινά για ένα πιάτο φαγητό. Μόλις τελειώσει η διανομή, είναι η τελευταία που θα φύγει, αφού πρώτα καθαρίσει, σφουγγαρίσει και τα αφήσει όλα έτοιμα για την επόμενη μέρα.\n«Μέχρι χθες σιτίζαμε καθημερινά 102 ανθρώπους. Μόνο σήμερα ήρθαν 9 καινούργιοι. Σε κοιτάνε στα μάτια και σου λένε πεινάω. Σπαράζει η καρδιά σου», αναφέρει, προσθέτοντας ότι αγαλλιάζει η ψυχή της με την ιδέα ότι βοηθάει ανθρώπους σε αδυναμία.Η κυρία Μαρία γνώρισε την αξία της προσφοράς στην περίοδο της Κατοχής, όταν οι έμποροι γονείς της μοίραζαν φαγητό και ρούχα σε συνανθρώπους τους που λιμοκτονούσαν.\n«Ηταν πολύ δύσκολα χρόνια.Πολύ πιο δύσκολα από τώρα. Αυτό που φοβάμαι είναι να μη χαλάσουν τόσο πολύ τα πράγματα και γυρίσουμε σε εκείνα», σημειώνει.\nΗ ίδια ανέπτυξε επιχειρηματική δραστηριότητα για πολλά χρόνια στον τομέα της παρασκευής και της εμπορίας κρεάτων και όταν αποσύρθηκε αφιέρωσε τη ζωή της στον εθελοντισμό. Αφορμή στάθηκε, όπως μας λέει, η στενή σύνδεσή της με την Εκκλησία, αρχικά στον Ι.Ν. Αγίου Ανδρέα και κατόπιν, σε αυτόν της Μεταμορφώσεως, όπου προσφέρει καθημερινά τις υπηρεσίες της από τις αρχές της δεκαετίας του 1980.\n«Αγάπησα τον Θεό και την εκκλησία και αυτοί μου δίνουν δύναμη να προσφέρω ακούραστα παρά την ηλικία μου. Το θέλω με όλη μου την ψυχή, το κάνω 32 χρόνια και θέλω να συνεχίσω για πολλά χρόνια ακόμα», υπογραμμίζει χαρακτηριστικά η ίδια.\nΗ ίδια δεν ασχολείται με την πολιτική, δεν παρακολουθεί στενά την επικαιρότητα, αλλά γνωρίζει και αγωνιά για την τύχη της πατρίδας της και των αδύναμων πολιτών, που όλο και πληθαίνουν.\nΤην Κυριακή ψήφισε στο δημοψήφισμα με αυτό το κριτήριο. «Τα πράγματα είναι πολύ δύσκολα. Το βλέπω καθημερινά στα μάτια των ανθρώπων», λέει με αγωνία.Η κρίση «χτύπησε» και τις κοινωνικές δομές της Μητρόπολης Δημητριάδος, καθώς με τον ίδιο ρυθμό που αυξάνονται οι άνθρωποι που καταφεύγουν σ΄ αυτήν για ένα πιάτο φαγητό, μειώνονται αυτοί που συνεισφέρουν τρόφιμα.\n«Σήμερα έχουμε 50 κιλά κρέας, αρκετό λάδι και ζάχαρη. Τα μακαρόνια λιγοστεύουν, πρέπει να πάρουμε κι άλλα», αναφέρει η κ. Συνάτικα με το μυαλό να παραμένει εκεί και μετά τη λήξη της καθημερινής της «βάρδιας» στο συσσίτιο.\n«Είναι παράδειγμα προς μίμηση. Παρά την ηλικία της επιδεικνύει περισσό ζήλο και όρεξη. Ξυπνάει νύχτα, 4 η ώρα, για να φτιάξει το σπίτι της και στις 7 το πρωί τη βρίσκουμε στην εκκλησία», δηλώνει στο «Έθνος» ο εφημέριος του Ναού της Μεταμορφώσεως, πατήρ Ιωάννης, ο οποίος προΐσταται μεταξύ άλλων στο Σπίτι Γαλήνης, ένα εκ των 20 που λειτουργούν στα όρια της Μητρόπολης Δημητριάδος.


Τὴν διακονίαν σου πληροφόρησον… - Αδελφότητα Ορθοδόξου Εξωτερικής Ιεραποστολής\nΤι ανείπωτη χαρά να σε ονομάζει παιδί του, ο απόστολος των εθνών, ο μέγας Παύλος; Αυτός που αξιώθηκε της θείας υιοθεσίας και ηρπάγη στους ουρανούς. Τέκνον Τιμόθεε, η έναρξη, η προσφώνηση, ο εγγράματος έρως της προς Τιμόθεον Επιστολής, του κειμένου που τα είπε όλα σε όλους μας ως ψίθυρο στο αφτί του ενός, «νῆφε ἐν πᾶσι», να έχεις νου άγρυπνο, σώφρονα λογισμό και καρδία νήφουσα. Ταχύς, ως η έλαφος, γρήγορος ως η ανάγκη για ζωή που με βια περνάει τη γη, ως το φως που έρχεται να φωτίσει τους σκοτισμένους, τα πρόσωπα των αδελφών που παρατούν παραδόσεις αιώνων απλά και μόνο γιατί ο Κύριος τούς πήρε την καρδιά∙ ταχύς ως η κάθε περιοδεία μέσα σε δάση και ερήμους, με τη λαχτάρα να βρούμε πρόσωπα, να αδειάσουμε το Αδαπάνητο Ποτήριο. Για τον λόγο αυτό και μόνο, αυτό το «κακοπάθησον» της Επιστολής, μοιάζει παράδεισος. Κόπιασε! Μάτωσε! Ξαγρύπνησε! Λούσου σε ιδρώτα και δάκρυα, γιατί το έργο της Εκκλησίας δεν ολοκληρώθηκε ακόμα. Προσευχήσου και Λειτούργησε, κάνε τους πάντες ένα με τον Έναν.\n«Ἔργον ποίησον εὐαγγελιστοῦ», πράξε κατά τους ευαγγελιστές, ήτοι γράψε στην λευκή περγαμηνή κάθε καρδιάς το μονόγραμμα του Χριστού, ευαγγελίσου τη χαρά της Αναστάσεως προ πάντων εκεί που φαινομενικά υπάρχει μόνο θάνατος, μίλα τους σε γλώσσα άγνωστη για την όντως Ζωή και, όπως πολύ συχνά συμβαίνει, θα σε καταλάβουν με μάτια βουρκωμένα. Μη φοβηθείς το μαρτύριο των Αποστόλων, εσύ είσαι ήδη νεκρός για τον κόσμο τούτο, ζεις μόνο για το Σώμα Του.\nΔιψασμένα παιδιά στους νερόλακκους\nΚαι το βασικότερο «τὴν διακονίαν σου πληροφόρησον», κάνε τη διακονία σου στην εντέλεια. Πράξε το ἕν και τα πολλά άριστα. Τρέχα στον κόσμο και δείξε τους ότι το πρόβλημα του μακράν αδελφού είναι δικό τους.\nΑυτή την προσταγή του πρώτου των Ιεραποστόλων Παύλου γυρίζω στο μυαλό μου. Αυτή είναι το μέτρο της αλήθειας. Η τελειότητα της αποστολής μας. Γι’ αυτό εν μέσω θανάτου πανδημικού, χτίζουμε χώρους ζωής. Δύο Ιερούς Ναούς, της αγίας Ειρήνης Χρυσοβαλάντου και του οσίου Δανιήλ Κατουνακιώτου, δύο νέες ενορίες, δύο νέες χριστιανικές κοινότητες, δύο πνεύμονες ζωής. Γι’ αυτό εγκαινιάζουμε τη Μονή του Οσίου Ιωσήφ του Ησυχαστού, το πανεπιστήμιο της προσευχής, στους χώρους της οποίας θα λειτουργήσει το πρώτο ιερατικό σεμινάριο, το πρώτο εκκολαπτήριο ντόπιων ιερέων, ορθοδόξων που θα παράγουν ορθοδόξους. Γι’ αυτό συνεχίζουμε την προσφορά δωρεάν παιδείας, με τη δημιουργία νέων σχολικών μονάδων και ταυτοχρόνως κτηριακών εγκαταστάσεων φιλοξενίας παιδιών, για να μπορεί η νέα γενιά να κοιτά τον ουρανό με ελπίδα και όχι απόγνωση. Γι’ αυτό συνεχίζεται το τιτάνιο έργο της κλινικής μας, με δωρεάν εξετάσεις και φάρμακα, για να μπορούμε με φιλότιμο, ισάξια να στεκόμαστε ο ένας δίπλα στον άλλον. Γι’ αυτό δεν σταματάμε με τίποτα και για τίποτα. Γι’ αυτή τη διακονία που μας έδωσε η Εκκλησία και την οποία την μοιραζόμαστε με όλους εσάς που σκιρτάει η καρδιά σας στη φράση «Εξωτερική Ιεραποστολή».\n✝Ο Τολιάρας Πρόδρομος


Ιταλία - Κορωνοϊός: Αύξηση κρουσμάτων, προβλήματα στα εμβόλια | The Indicator\nΙταλία – Κορωνοϊός: Αύξηση κρουσμάτων, προβλήματα στα εμβόλια\n21 Φεβρουαρίου 2021 • Ώρα δημοσίευσης: 9:45 πμ\nΤο Σάββατο 20 Φεβρουαρίου, καταγράφηκαν στην Ιταλία 14.931 νέα περιστατικά κορονοϊού και 251 άνθρωποι έχασαν την ζωή τους. Συνολικά, πραγματοποιήθηκαν 306.70 διαγνωστικά τεστ, το 4,8% των οποίων ήταν θετικό στην Covid-19.\nΜια μέρα νωρίτερα, τα κρούσματα ήταν 15.479, με 353 νεκρούς. Σε σχέση με την χθεσινή ημέρα, στις ΜΕΘ της χώρας νοσηλεύονται 4 περισσότεροι ασθενείς, ενώ στους νοσοκομειακούς θαλάμους είναι 106 λιγότεροι.\nΚατά τα άλλα, νέα προβλήματα καταγράφονται με την παράδοση εμβολίων. Χθες η φαρμακευτική εταιρία AstraZeneca παρέδωσε στις ιταλικές αρχές 15% λιγότερα εμβόλια από όσα είχαν συμφωνηθεί. Το νέο αυτό απρόοπτο δημιουργεί καθυστέρηση στην διαδικασία εμβολιασμού στρατιωτικών, αστυνομικών και καθηγητών, η οποία είχε μόλις ξεκινήσει.


Stentoras.gr - 64dB για την εργασία, την επιχειρηματικότητα, την προσωπική ανάπτυξη και την κοινωνική αντίληψη - Oι Science Reactors επιστρέφουν στο Μουσείο Ηρακλειδών με μια διαφορετική παράσταση Stand up Science\nΔημοσιεύθηκε : Πέμπτη, 12 Δεκεμβρίου 2019 12:26\nTην Παρασκευή 13 Δεκεμβρίου, στις 20:00 - Είσοδος ελεύθερη\nΗ επιστήμη στη σκηνή! Η επιστήμη αλλιώς…\nOι Science Reactors, μετά την τόσο επιτυχημένη συνεργασία τους με το Μουσείο Ηρακλειδών, επιστρέφουν με μια διαφορετική παράσταση Stand up Science, η οποία απευθύνεται σε ένα ιδιαίτερα απαιτητικό κοινό! Μέσα από διασκεδαστικούς μονολόγους, σε διάλογο όμως με το κοινό και υιοθετώντας ένα περισσότερο théâtral ύφος, θα προσπαθήσουν να ανατρέψουν διάφορες επιστημονικές δοξασίες και εμμονές «fake news» που εδώ και καιρό μας κατακλύζουν αλλά και να παρουσιάσουν την επιστήμη αλλιώς… με τον γνώριμο ανατρεπτικό τους τρόπο.\nΔιαθέτουν οι επιστήμονες χιούμορ; Μπορούμε να απενοχοποίησουμε τη σοβαροφάνεια της επιστήμης; Πώς θα συμβάλλουμε στην εξωστρέφεια της επιστήμης ώστε να γίνει απλή και απολαυστική; Οι Science Reactors με κέφι και σαφήνεια απαντούν στα παραπάνω ερωτήματα. Η φρέσκια ομάδα νέων επιστημόνων δοκιμάζει έναν διαφορετικό τρόπο διάχυσης της επιστήμης προς το ευρύ κοινό: το Stand up Science κατά το πρότυπο του stand up comedy και το Science on Stage (επιστημονικό θέατρο). Μέσα από τις δικές τους επικοινωνιακές ικανότητες, κυρίως όμως μέσα από την αγάπη και το πάθος τους για την ίδια την επιστήμη, αναδεικνύουν έναν άλλο τρόπο προσέγγισής της! Πρόκειται για μία ιδέα την οποία συνέλαβε και υλοποιεί η Ελένη Γραμματικοπούλου εδώ και πέντε χρόνια. Κάθε επιστήμονας καλείται μέσα σε σύντομο χρονικό διάστημα να παρουσιάσει με χιουμοριστικό και εύληπτο τρόπο ένα θέμα της επιστημονικής επικαιρότητας. Αντίστοιχη ομάδα υπάρχει και στη Θεσσαλονίκη.\nΗ διάδοση και η επικοινωνία της επιστήμης στο ευρύ κοινό έχει πάρει τα τελευταία χρόνια ψυχαγωγικό χαρακτήρα. Και φυσικά οι Science Reactors είναι πάντα εκεί: Athens Science Festival, σε όλα τα Science Festivals στην Ελλάδα, Βραδιά του Ερευνητή, επιστημονικό θέατρο, διαγωνισμός Famelab, TEDx, φεστιβάλ κωμωδίας, Διεθνές Φεστιβάλ Ντοκιμαντέρ Θεσσαλονίκης και παραστάσεις σε θέατρα. Στη νέα εποχή της επιστημονικής εξωστρέφειας, οι επιστήμονες και οι ερευνητές μοιράζονται πλέον πιο πρόθυμα τον ενθουσιασμό τους με τους μη μυημένους.\nΣτην παράσταση της 13/12 θα συμμετάσχουν (με αλφαβητική σειρά) οι:\nΚωνσταντίνος Αντωναρόπουλος, φιλόλογος-εκπαιδευτής ρητορικής\nΜάκης Ζωϊδάκης, βιοχημικός\nΚωνστανίνος Περιστέρης, ιατρός\nΙδέα, σχεδιασμός, συντονισμός: Ελένη Γραμματικοπούλου\nΔραματουργία, σκηνοθεσία: Κώστας Βρεττός\nΗ επιστήμη στη σκηνή!


Υπενθυμίζεται ότι το ματς ξεκίνησε στο Σάο Πάουλο στην προγραμματισμένη ώρα, αλλά έξι λεπτά μετά από την έναρξή του αστυνομικές και υγειονομικές δυνάμεις για να συλλάβουν τους τέσσερις διεθνείς Αργεντινούς που ταξίδεψαν από την Αγγλία, καθώς αγωνίζονται στην Premier League.\nΚι αυτό γιατί το Ηνωμένο Βασίλειο εμπίπτει στις χώρες (μαζί με Νότια Αφρική, Βόρεια Ιρλανδία και Ινδία) που έχουν αυστηρούς περιοριστικούς προορισμούς στις αφίξεις λόγω κορονοϊού. Ουσιαστικά όσοι ξένοι μη Βραζιλιάνοι έχουν περάσει (επισκεφτεί ή διαμένουν μόνιμα) από αυτές τις χώρες τις τελευταίες 14 μέρες, δεν μπορούν να μπουν στη Βραζιλία.\nΣκάνδαλο μεγατόνων, ασύλληπτο σκηνικό που διασύρει τη Βραζιλία παγκοσμίως...\nΟι τέσσερις, ωστόσο, μπήκαν κανονικά στο πούλμαν με προορισμό στο γήπεδο. Έκαναν προθέρμανση - οι τρεις πρώτοι μάλιστα ξεκίνησαν στο αρχικό σχήμα - και η μπάλα άρχισε να κυλάει.\nΠοιος να φανταζόταν τι επρόκειτο να γίνει... με καταστάσεις που περιλαμβάνονται μόνο σε σενάριο επιστημονικής φαντασίας. Ο Μέσι έλεγε στις κάμερες: «Φεύγουμε, μας βλέπει όλος ο κόσμος...».


Ατρόμητος - Ιωνικός 23/10 | Προγνωστικά για Στοίχημα\n23/10/2021 Ατρόμητος - Ιωνικός 0 - 2\n14/8/2021 Ιωνικός - Ατρόμητος 1 - 1\n23/3/2009 Ιωνικός - Ατρόμητος 0 - 1\n17/11/2008 Ατρόμητος - Ιωνικός 0 - 0\n46' Spiridonovic Srdjan\n50' Mygas Georgios\n54' Valerianos Giorgos\n62' Pisano Matias\n64' Gomes Dalcio\n65' Aosman Aias\n66' Manalis Georgios\n66' Basha Vullnet\n72' Pisano Matias\n74' Kivrakidis Kyriakos\n74' Kotsopoulos Konstantinos\n83' Kiakos Giannis\n22Viktor KlonaridisPisano Matias62'\n2Stavros VasilantonopoulosKotsopoulos Konstantinos74'\n3Lucas GalvaoSpiridonovic Srdjan46'\n7Aias AosmanManalis Georgios66'\n20Leftheris MatsoukasBasha Vullnet66'\n1: teogreek, 7Scorpion4, pouli, gillan7, marinikos123, John_the_Great, suhler, manos_zachos, mpala10, Rockforce, salonica-g4, aeratos21, MGMGRAND, nikaris, seferis2, pitheios, geotheelves, mike299199, silverman, KD19, leonkon, stapa1973, geodevil, ntinos1969, dpikos, Looser33, kostas05, Rin, OGIOSKYLO, stelios13, Jimmylegend7, sax, MariosSif, Percules, panf7, Karampinas, gtbet, paparovic21, antogeo, kotas, Ioannis, NIKOS164, elis1955, kentmma23, jellybelly, Sergei, Tasos79, triteknos, SunGunWest, Pkotsios, pasadoros1, TimosStamatis, rightmangigas, J1M0, arisvla1, saxsta7, Athensight, Panagiotis1, AVENIDA, paixtaras90, panosavdalas, VasilisL7, doulgeris, Underson101, Fotiabet, BR9K\nX: Arisfc8, dimetris79, arhokubanos, geopan44, billmaz, PARTIZAN_84, dimitrisarianara, moutousis, koraki0k, xristos_fc, onlyjuve, egbet, popcorn, alekaki1985, antreas26, Dimitrakis58, Aggelos12, Samurai4, Zisiskal, pakos11, kostasg13, vaggos13, xarrhs_d99, TselsiLuckyStrike, 8maria\n2: sagapo69100, nuncamais, partis1984, force1, -007-, mamouth1, Germanos1966, nearos79, GOBIAN, carlos_soler\n1X: ethnikosfc, Mrgreen, djnoss, xamoura, bagiou, esklav\nX2: player_1, @[email protected], maya, pantelis2707, pantazo.71, ee-33776u1692, IraklisPapafi\nOver: MICHEL, mikewolf13-2013, antonischri, Sotfra, Goalsfromexcel13, HliasSam21, koufalogos, triadas, paul-772\nUnder: apo123, caribou45, Samurai4, pakos11, angepapa27\nΗμ.1: MGMGRAND, leonkon, stapa1973, gtbet, Sergei, HliasSam21, AVENIDA\nΗμ.X: maya, pantelis2707, onlyjuve, alekaki1985, Samurai4, Jordan40, kostasg13, panosavdalas, 8maria\nΗμ.2: sagapo69100, mamouth1\nGoal: arhokubanos, logikosgauros, maya, leonkon, mamouth1, antonischri, Goalsfromexcel13, nearos79, IraklisPapafi, paul-772\nNo Goal: stapa1973, onlyjuve, pakos11\n2-3 Goals: pancaro, molivos, maya, stapa1973, OGIOSKYLO, STAR1, Ioannis, Sergei\n4-6 Goals: leonkon, Rin\nΑνάλυση: Αποδεκατισμένος στην άμυνα ο Ιωνικός\nΟ Ατρόμητος υποδέχεται τον λαβωμένο Ιωνικό στο Περιστέρι με μόνο στόχο την πρώτη του φετινή νίκη.\n* Μόνο δύο σεζόν συνυπήρξαν στη μεγάλη κατηγορία οι δύο ομάδες. Στην τελευταία διοργάνωση της Α’ Εθνικής και την πρώτη της Super League. Ο Ιωνικός κέρδισε το πρώτο παιχνίδι στην έδρα του αλλά ο Ατρόμητος νίκησε στα επόμενα τρία. Από τότε έπαιξαν άλλη μια φορά στην Β’ Εθνική, την περίοδο 2008-09 και ήλθαν 0-0 στο Περιστέρι και 0-1 στη Νεάπολη.\nΗττήθηκε με 3-0 από την ΑΕΚ στο ΟΑΚΑ και παρέμεινε χωρίς νίκη στο πρωτάθλημα. Μπήκε δυναμικά στο ματς και στο 18’ ζήτησε πέναλτι, το οποίο σύμφωνα με την ΚΕΔ έπρεπε να δοθεί σε ανατροπή του Κλωναρίδη, αλλά ο Παπαδόπουλος έδωσε συνέχεια και έξι λεπτά μετά βρέθηκε πίσω στο σκορ. Προσπάθησε να βγάλει αντίδραση αλλά μεγάλη φάση δεν έβγαλε και τελικά δέχτηκε δύο γκολ σε δύο λεπτά (78’ πεν., 80’).\n«Είμαι ευχαριστημένος από την προσπάθεια που κάναμε, άσχετα αν δεν αποφύγαμε κάποια λάθη. Η γενικότερη εικόνα μας δεν άξιζε το 3-0. Βγήκαμε πολλές φορές στην αντίπαλη εστία. Δεν είχαμε το καθαρό μυαλό όταν φτάναμε εκεί και αυτό σίγουρα είναι κάτι το οποίο πρέπει να δουλέψουμε. Σίγουρα μας προβληματίζει το αποτέλεσμα, αλλά είμαι αισιόδοξος ότι η ομάδα θα βρει το δρόμο της και μέρα με τη μέρα θα βελτιώνεται», δήλωσε μετά το ματς ο τεχνικός του, Παράσχος.\nΈχει μόλις δύο βαθμούς μετά από έξι αγωνιστικές (0-2-4) και βρίσκεται στην τελευταία θέση μαζί με τον Απόλλωνα Σμύρνης. Έχει παρουσιάσει μεν σημάδια βελτίωσης με τον ερχομό του Παράσχου αλλά συνεχίζει να προβληματίζει σε άμυνα και επίθεση. Κομβικό το παιχνίδι για τον Ιωνικό, όπου η νίκη είναι μονόδρομος. Έχει δεχτεί γκολ σε όλα τα του τα παιχνίδια εκτός από αυτό της πρεμιέρας με τον Ολυμπιακό στο Φάληρο!\nΤην Πέμπτη ο ισχυρός άνδρας της ομάδας, Γιώργος Σπανός παραβρέθηκε σήμερα στο καθιερωμένο εβδομαδιαίο γεύμα του ποδοσφαιρικού τμήματος και θέλησε να φτιάξει το κλίμα: «Η βαθμολογική μας θέση δεν αντικατοπτρίζει την πραγματική σας αξία. Αυτό το ξέρουμε εμείς και κυρίως το λένε όλοι, που αναγνωρίζουν ότι η θέση του Ατρόμητου και η δική σας δεν είναι για εκεί. Είστε όλοι σας εξαιρετικοί παίκτες και είναι θέμα χρόνου να το δείξετε και στο γήπεδο. Σας πιστεύουμε απόλυτα. Έχουμε αδικηθεί αγωνιστικά κι όχι μόνο, αλλά δεν θα το βάλουμε κάτω. Σας στηρίζουμε και σας εμπιστευόμαστε ότι μπορείτε να γυρίσετε», τους ανέφερε μεταξύ άλλων.\nΑγωνιστικά Νέα: Επιστρέφει ο βασικός στόπερ Παπαδόπουλος (5/0), ωστόσο νοκ-άουτ τέθηκε ο επιθετικός χαφ Μουνίθ (6/0), ενώ παραμένει εκτός ο μέσος Καρτάλης (4/0).\nΠραγματοποίησε τη χειρότερη εμφάνιση του μετά την επιστροφή του στην πρώτη κατηγορία και ηττήθηκε με το βαρύ 4-1 από τον Παναθηναϊκό στην Λεωφόρο. Βρέθηκε πίσω μόλις στο 6’, απάντησε άμεσα με τον Σάντσες (11’) αλλά η συνέχεια δεν ήταν ανάλογη, «λυγίζοντας» από την ποιότητα των γηπεδούχων, που «καθάρισαν» το ματς με τρία γρήγορα γκολ (38’, 53’, 56’ πεν.). Διαδικαστικά τα εναπομείναντα λεπτά, μένοντας και με παίκτη λιγότερο από το 79’.\n«Μετά το 2-1 τους δώσαμε δύο γκολ δώρα. Με αυτά τα λάθη δεν μπορείς να πάρεις κάτι από τον Παναθηναϊκό. Καλή ομάδα», δήλωσε μετά το ματς ο τεχνικός της Σπανός. Του κόστισε η απουσία του πολύπειρου Τσιγκρίνσκι, αφού στο πρώτο του παιχνίδι χωρίς τον πολύπειρο Ουκρανό στόπερ παρουσίασε μεγάλα προβλήματα στα μετόπισθεν.\nΔεύτερη διαδοχική ήττα για πρώτη φορά φέτος, ενώ παραμένει με μία νίκη σε έξι ματς (1-2-3), αυτή της 2ης αγωνιστικής με τον Άρη στην Νεάπολη. Βρίσκεται στην 8η θέση με 5 βαθμούς.\nΑγωνιστικά Νέα: Κόστισε η απουσία του βασικού στόπερ Τσιγκρίνσκι (5/0) ο οποίος συνεχίζει στα πιτς. Εκτός και ο έτερος βασικός στόπερ Σάντσες (6/1) ο οποίος αποβλήθηκε κόντρα στον Παναθηναϊκό, κάτι που σημαίνει ότι ο Σπανός δεν θα έχει διαθέσιμους τους δύο βασικούς κεντρικούς αμυντικούς του. Εκτός και ο μέσος Κάνιας (5/0) που είναι ανέτοιμος, στα θετικά ότι εξέτισε κι επιστρέφει ο βασικός χαφ Ντάλσιο (5/0).\nΟ Ατρόμητος υποδέχεται τον Ιωνικό στο Περιστέρι με μόνο στόχο την πρώτη του νίκη στο πρωτάθλημα. Μονόδρομος οι τρεις βαθμοί για τους Περιστεριώτες, οι οποίοι πετυχαίνουν τον Ιωνικό χωρίς τα δύο βασικά του στόπερ. Οκ ο άσος στο 1.80+.\n2/12/2021 Λαμία Ιωνικός\n23/3/2009 Ιωνικός Ατρόμητος 0 - 1\n17/11/2008 Ατρόμητος Ιωνικός 0 - 0\n€ 31,080 72.1%\n€ 5,038 11.7%\n€ 6,985 16.2%\n€ 3,008 56.3%\n€ 2,335 43.7%\n» Ο moutousis, με το υψηλότερο yield +14.79% στο [ΕΛΛΑΔΑ: Σούπερ Λιγκ 1] έπαιξε: X\nΗ ομάδα Ιωνικός δεν έχει κερδίσει στους τελευταίους 6 από 7 αγώνες εκτός έδρας σε όλες τις διοργανώσεις.\nΗ ομάδα Ιωνικός έχανε στο ημίχρονο στους τελευταίους 5 από 6 αγώνες εκτός έδρας σε όλες τις διοργανώσεις.\nΗ ομάδα Ατρόμητος έχασε στους τελευταίους 4 από 5 αγώνες στη διοργάνωση Σούπερ Λιγκ 1.\nΣημείο: 2 με απόδοση 5.85 στον ΟΠΑΠ\nΣτους τελευταίους 4 από 5 αγώνες της ομάδας Ατρόμητος, μπήκαν περισσότερα από 2.5 γκολ (στη διοργάνωση Σούπερ Λιγκ 1).


EVIA BLOG: Νέα πρόστιμα\nσυνολικού ύψους 274.000 Ευρώ για παραβάσεις της Περιβαλλοντικής Νομοθεσίας\nΕπιβλήθηκαν με τέσσερεις νέες αποφάσεις\nτου Γ.Γ. της Περιφέρειας Στερεάς Ελλάδας\nΤην επιβολή προστίμων συνολικού ύψους 274.000 Ευρώ σε εταιρείες της Περιφέρειας Στερεάς Ελλάδας, το Δήμο Αιδηψού και το Γενικό Νοσοκομείο Θήβας για παραβάσεις διατάξεων της περιβαλλοντικής νομοθεσίας υπέγραψε ο Γενικός Γραμματέας της Περιφέρειας κ. Αθανάσιος Σκορδάς. Τα πρόστιμα επεβλήθησαν μετά από εισήγηση της Ειδικής Υπηρεσίας Επιθεωρητών Περιβάλλοντος (ΕΥΕΠ) του ΥΠΕΧΩΔΕ.\nΕιδικότερα, μετά από έλεγχο που διενεργήθηκε από κλιμάκιο επιθεωρητών, διαπιστώθηκαν παραβιάσεις των ισχυουσών διατάξεων της περιβαλλοντικής νομοθεσίας στις εξής εγκαταστάσεις:\nΣτην εταιρεία παραγωγής οργανικών λιπασμάτων «Αφοί Στεφανίδη Ε.Π.Ε.» που λειτουργεί στη θέση «Ποταμιά» του Δ.Δ Πισσώνα του Δήμου Διρφύων επεβλήθη πρόστιμο ύψους 75.00 Ευρώ. Η Επιχείρηση όπως διαπιστώθηκε λειτουργεί χωρίς να διαθέτει τις προβλεπόμενες από τη νομοθεσία άδειες επεξεργασίας υγρών αποβλήτων, διάθεσης υγρών αποβλήτων και χρήσης υδάτων αλλά και χωρίς τα απαραίτητα μέτρα για την προστασία του παρακείμενου ποταμού «Λήλαντα». Επίσης, προβαίνει σε ανεξέλεγκτη διάθεση στερεών αποβλήτων και σε καύση στερεών αποβλήτων σε υπαίθριο χώρο.\nΣτην εταιρεία «Μ. Μελισσάρης & Σία Ο.Ε. ΚΟΝΜΕΛ» που λειτουργεί στο Δήμο Γραβιάς του Ν. Φωκίδας επεβλήθη πρόστιμο ύψους 62.00 Ευρώ. Η Επιχείρηση, όπως διαπιστώθηκε, δεν έχει σε ισχύ περιβαλλοντικούς όρους, λειτουργεί χωρίς να διαθέτει την προβλεπόμενη από τη νομοθεσία άδεια διάθεσης λυμάτων και υγρών αποβλήτων και δεν εφαρμόζει την εγκεκριμένη μελέτη διάθεσης και επεξεργασίας τους. Ως εκ τούτου προβαίνει σε ανεξέλεγκτη διάθεση στερεών αποβλήτων.\nΣτο Δήμο Αιδηψού για το Βιολογικό Καθαρισμό λυμάτων του που βρίσκεται στο Ακρωτήριο «Σταυρός» του Δήμου Αιδηψού του Ν. Εύβοιας επεβλήθη πρόστιμο ύψους 65.000 Ευρώ. Όπως διαπιστώθηκε, στις εγκαταστάσεις δεν πραγματοποιείται παρακολούθηση των παραμέτρων ποιότητας των νερών στην περιοχή διάχυσης της Μονάδας Επεξεργασίας και δεν διασφαλίζεται η σωστή διαχείριση της ιλύος και των εσχαρισμάτων, παραπροϊόντων της επεξεργασίας των λυμάτων.\nΣτο Γενικό Νοσοκομείο Θήβας επεβλήθη πρόστιμο ύψους 72.000 Ευρώ. Σύμφωνα με τις διαπιστώσεις της Ειδικής Υπηρεσίας Επιθεωρητών Περιβάλλοντος, το Γ.Ν. Θήβας δεν έχει αδειοδοτηθεί περιβαλλοντικά. Δεν πραγματοποιείται εξουδετέρωση των εργαστηριακών αποβλήτων κατά την είσοδό τους στη μονάδα επεξεργασίας, όπως και αναλύσεις των επεξεργασμένων αποβλήτων, ενώ τα απόβλητα μετά την έξοδό τους από τη μονάδα Βιολογικού καθαρισμού διατίθενται επιφανειακά στο έδαφος. Επίσης, δεν έχει συνταχθεί Εσωτερικός Κανονισμός Διαχείρισης των Επικίνδυνων Ιατρικών Αποβλήτων, ενώ και η διαδικασία αποστείρωσής τους δεν πραγματοποιείται σύμφωνα με την κείμενη νομοθεσία.\nΗ είσπραξη των επιβαλλομένων προστίμων γίνεται σύμφωνα με τις διατάξεις του Κώδικα Είσπραξης Δημοσίων Εσόδων (ΚΕΔΕ) (Ν.2947/2001, αρθρ.9, παρ.6, ΦΕΚ 228/Α). Κατά της απόφασης αυτής επιτρέπεται προσφυγή ενώπιον του αρμόδιου Τριμελούς Διοικητικού Εφετείου εντός 60 ημερών από την ημέρα κοινοποίησής της στον παραβάτη [Ν.2947/2001, αρθρ.9, παρ.7, (ΦΕΚ 228/Α) & Ν.2717/1999 αρθρ.66, (ΦΕΚ 97/Α)].\nΟι έλεγχοι και εισηγήσεις της Ειδικής Υπηρεσίας Επιθεωρητών Περιβάλλοντος (ΕΥΕΠ) του ΥΠΕΧΩΔΕ στην Περιφέρεια Στερεάς Ελλάδας κατά το έτος 2008, είχαν ως αποτέλεσμα την επιβολή προστίμων για παραβάσεις της περιβαλλοντικής νομοθεσίας, αρμοδιότητας του Γενικού Γραμματέα της Περιφέρειας, σε 12 επιχειρήσεις και φορείς, συνολικού ύψους 803.600 Ευρώ.


Θέλετε να ξοδέψετε λιγότερα; Δείτε τι κάνουν οι φίλοι σας - 2019 | Χρήματα\nΚύριος /Χρήματα /Θέλετε να ξοδέψετε λιγότερα; Δείτε τι κάνουν οι φίλοι σας\nΣυνήθως σκεφτόμαστε την πίεση των ομότιμων και ομαδοποιούμε ως κακά πράγματα, αλλά μερικές φορές είναι πραγματικά καλό να ρίξουμε μια ματιά σε αυτό που κάνουν οι φίλοι σας. Νέα έρευνα δείχνει ότι ένα τέχνασμα για την καταπολέμηση της υπερβολικής δαπάνης είναι απλά να μοιράζεστε τον προϋπολογισμό σας και να σημειώνετε.\nΟι ερευνητές του Πανεπιστημίου του Σικάγου και του Πανεπιστημίου του Maryland μελέτησαν ανώνυμα δεδομένα από το site Status Money, το οποίο δείχνει πώς ο προϋπολογισμός σας στοιβάζεται στους συνομηλίκους σας. Εάν δεν το έχετε ακούσει ποτέ, μην αισθάνεστε άσχημα - ο μέσος χρήστης ξοδεύει περίπου 4.000 δολάρια το μήνα και το χαμηλότερο ετήσιο όριο εισοδήματος είναι περίπου 40.000 δολάρια, πράγμα που αποκαλύπτει αποτελέσματα. Αλλά μεταξύ περίπου 6.000 χρηστών, πολλοί που ξεπέρασαν σημαντικά τους φίλους τους, έκαναν γρήγορα μεγάλες περικοπές στους προϋπολογισμούς τους για να τους παραμείνουν αδύναμοι.\nΤο "μεγάλο" στην περίπτωση αυτή, κατά μέσο όρο, σημαίνει περίπου 600 δολάρια το μήνα. Ανυψώνοντας τα εισοδήματα, οι χρήστες μείωσαν τις δαπάνες κατά 19% στο κατώτατο σημείο και 10% στα εισοδήματα των 120.000 δολαρίων. Αν αυτό το δείγμα δεν είναι αντιπροσωπευτικό για την ομάδα σας, η μελέτη θα μπορούσε ακόμα να σας βοηθήσει. Δεν χρειάζεστε έναν ιστότοπο για να κάνετε check in με τον τρόπο με τον οποίο οι φίλοι σας χρεώνουν τα χρήματα και τον χρόνο τους.\nΕάν δεν είστε φυσικά παρατηρητής για πράγματα όπως οι δαπάνες άλλων ανθρώπων, απλά να παρακολουθείτε τις δικές σας χρεώσεις σε μια εκδρομή. Κοιτάξτε το σύνολο σας και συγκρίνετε το με το σύνολο της ομάδας. Αν είναι πολύ μεγαλύτερο από το συνολικό διαιρούμενο με τον αριθμό του πάρτιτός σας (συμπεριλαμβανομένου του εαυτού σας), αρχίστε να το παρατηρείτε. Διατηρώντας μια σημείωση στο τηλέφωνό σας ή σε καθημερινό προγραμματισμό μπορεί να σας βοηθήσει. Η μετατόπιση του προϋπολογισμού σας δεν χρειάζεται να συμβαίνει ταυτόχρονα, αλλά είναι πιο εύκολη η περικοπή του, όταν ξέρετε τι είναι έξω από το χτύπημα.\nnone: προϋπολογισμός, κάνουν, φίλοι, είναι, δείχνει, τους, χρήματα |\nΚανείς δεν μπορεί να σας αναγκάσει να δεχτείτε ένα γράμμα ή ένα πακέτο, ακόμα και μέσω πιστοποιημένης αλληλογραφίας. Μπορείτε να κανονίσετε να μην είστε σπίτι όταν περιμένετε να λάβετε κάτι ή απλά να αρνηθείτε...


Η Ναυτική Τεχνολογία στην Αρχαία Ελλάδα - limenikanea.gr\nΝαυτιλίαΗ Ναυτική Τεχνολογία στην Αρχαία Ελλάδα\nΗ παρουσία των ελληνικών πλοίων στη Μεσόγειο ήδη από την 8η π.Χ. χιλιετία μαρτυρά το ανήσυχο και εφευρετικό πνεύμα των αρχαίων Ελλήνων. Την ανεπτυγμένη ναυπηγική τέχνη ήρθαν να πλαισιώσουν όργανα και βοηθήματα, τα οποία έγιναν αντικείμενο εκτεταμένων αρχαιολογικών μελετών και αποκαλύπτουν πληθώρα στοιχείων για τις τεχνολογικές εξελίξεις κατά τους αρχαίους χρόνους.\nΗ γνώση της αστρονομίας συνέβαλε σημαντικά στην ανάπτυξη της γεωγραφίας, της χαρτογραφίας, της πλεύσης σε ανοικτό πέλαγος και της ναυπηγικής. Κάποια αστρονομικά όργανα προσαρμόστηκαν στις ανάγκες της ναυτιλίας. Μεταξύ τους, ο γνώμων, ο πρόδρομος του ηλιακού ρολογιού, η ανακάλυψη του οποίου αποδίδεται στον Αναξίμανδρο το 550 π.χ. Ως ναυτιλιακό όργανο χρησιμοποιήθηκε από τον Πυθέα τον Μασσαλιώτη τον 4ο π.Χ. αιώνα για τον προσδιορισμό της ώρας, γεωγραφικών στοιχείων και αστρονομικών φαινομένων. Ένα ακόμη όργανο που βοήθησε στον εντοπισμό του γεωγραφικού πλάτους αλλά και τον υπολογισμό αστρονομικών μεγεθών, ήταν ο τετράντας του Ιππάρχου.\nΟ τετράντας του Ιππάρχου.\nΤο Ηλιακό Ρολόι των Φιλίππων εφηύρε ο Παρμενίων στην Αλεξάνδρεια το 2ο π.Χ. αιώνα. Αυτό το πολύπλοκο όργανο, εκτός από τη λειτουργία του ως ηλιακού ρολογιού, χρησίμευε και στη μέτρηση του γεωγραφικού πλάτους, του αζιμούθιου και της απόστασης των αστέρων.\nΤο Ηλιακό Ρολόι των Φιλίππων.\nΤο ανεμοσκόπιο του Τιμοσθένη ήταν ένα απλό ναυτιλιακό όργανο που χρησιμοποιούταν για τον προσανατολισμό των πλεύσεων. Αποτελείτο από ένα δίσκο με ακτίνες, που υποδείκνυαν τις κατευθύνσεις των δώδεκα ανέμων, στο κέντρο του έφερε έναν περιστρεφόμενο ανεμοδείκτη που είχε τη μορφή ταινίας ή αγαλματιδίου (π.χ. Τρίτωνα) και πιθανότατα στην περιφέρειά του δώδεκα λοξούς στυλίσκους, όπως και το μεταγενέστερο ανεμοσκόπιο του Ευτροπίου.\nΈνα ακόμη όργανο, που ξεκίνησε ως αστρονομικό και κατέληξε ναυτικό, είναι ο αστρολάβος. Υπήρξε ανακάλυψη του μαθηματικού και αστρονόμου Ευδόξου του Κνίδιου (360 π.Χ.), αρχικά ως όργανο μέτρησης του χρόνου και αργότερα ως πολύπλοκο αστρονομικό όργανο. Στα 1080 μ.Χ. κατασκευάστηκε ο παλαιότερος αστρολάβος που έχει βρεθεί, ο βυζαντινός αστρολάβος της Brescia, πόλη όπου βρέθηκε και όπου μέχρι σήμερα φυλάσσεται.\nΤο ναυτικό δρομόμετρο του Ήρωνα (100 μ.Χ.) μετρούσε με ακρίβεια τις θαλάσσιες αποστάσεις. Είναι η εξέλιξη του δρομόμετρου του Αρχιμήδη (3ος π.Χ. αι.), το οποίο περιγράφεται ως ένα κάρο με μηχανισμό γραναζιού (με οδοντωτούς τροχούς) που έριχνε μια μπάλα σε ένα κιβώτιο κάθε φορά που συμπλήρωνε μια συγκεκριμένη απόσταση.\nΑνάμεσα σε ένα πλήθος εφευρέσεων, ξεχωρίζει φυσικά ο Μηχανισμός των Αντικυθήρων , που ανακαλύφθηκε το 1901 στο ναυάγιο ενός αρχαίου πλοίου στα Αντικύθηρα από σφουγγαράδες της Σύμης και χρονολογείται στην Ελληνιστική Περίοδο. Πρόκειται για ένα ξύλινο διαβρωμένο κιβώτιο που περιείχε ένα σύνολο πλακών και σχεδίων που θύμιζαν γρανάζια και τροχούς, το οποίο έδειχνε τις κινήσεις του Ήλιου, της Γης και της Σελήνης σε διάφορες μεταξύ τους φάσεις.\nΓια περισσότερες πληροφορίες καθώς και για την πλούσια συλλογή που διαθέτουν, μπορείτε να επισκεφθείτε το Μουσείο Ναυτικής Παράδοσης στο Πέραμα και το Μουσείο Αρχαίας Ελληνικής Τεχνολογίας στο Κολωνάκι.


Δημοσιεύτηκε: Τετάρτη, 12 Ιανουαρίου 2022 13:12\nΜάχη με το χιονιά στα χωριά της Υπάτης δίνουν τα συνεργεία της Πολιτικής Προστασίας του Δήμου Λαμιέων - Δείτε εντυπωσιακές εικόνες.\nΗ επέλαση του χιονιά συνεχίζεται στη Φθιώτιδα και τις επόμενες ώρες τα χιόνια θα κατέβουν και σε πιο χαμηλά υψόμετρα φτάνοντας σχεδόν έξω από τη Λαμία.\nΠολλά από τα ημιορεινά και ορεινά χωριά του Δήμου Λαμιέων έχουν ντυθεί στα λευκά, ενώ τα συνεργεία του Δήμου βρισκονται στους δρόμους δίνοντας μάχη για να παραμείνει το οδικό δίκτυο ανοιχτό και ασφαλές.\n«Από νωρίς το πρωί τα μηχανήματα έπιασαν δουλειά στην Καστανιά και συνεχίζουμε σε Περιστέρι και Πύργο Υπάτης. Παρακαλούνται οι δημότες να αποφύγουν τις άσκοπες μετακινήσεις γιατί τα καιρικά φαινόμενα θα επιδεινωθούν τις επόμενες ώρες και θα υπάρχει παγετός...», είπε στο LamiaReport ο Αντιδήμαρχος Πολιτικής Προστασίας Κώστας Ξεφλούδας.\nΔείτε δύο φωτογραφίες από το Περιστέρι Υπάτης:\nΔείτε πρωινό βίντεο από την Καστανιά Υπάτης.\nΔείτε βίντεο από τον εκχιονισμό στο δρόμο από Περιστέρι προς Πύργο Υπάτης.\nΔείτε και φωτογραφίες από την Καστανιά Υπάτης....


Μάχη για τη δεύτερη θέση – 24betgr.com\nNewsroom Nov 26, 2020 November 26, 2020\nΠαράπονα για τη διαιτησία του Ιταλού Ντάβιντε Μάσα στον χθεσινό αγώνα με την Μάντσεστερ Σίτι έχουν στον Ολυμπιακό, όπως εκφράστηκαν από τον Βαγγέλη Μαρινάκη μετά την ήττα με 1-0 στο Καραϊσκάκη.\nΣτο «ερυθρόλευκο» στρατόπεδο τονίζουν πως υπήρξε αλλοίωση αποτελέσματος, καθώς προηγήθηκε φάουλ στον Ντρέγκερ πριν το γκολ του Φόντεν στο 36’ της αναμέτρησης.\nΣε κάθε περίπτωση, εκείνο που μετράει είναι η προσεχής αναμέτρηση με την Μαρσέιγ στο Βελοντρόμ για την 5η αγωνιστική του Champions League, όπου οι Πειραιώτες και με μία ισοπαλία θα εξασφαλίσουν θέση στο Europa League τη νέα χρονιά.\nΣτόχος, βέβαια, είναι η νίκη με την οποία θα επιτευχθεί ο παραπάνω στόχος και η ομάδα του Μαρτίνς θα παλέψει για τη 2η θέση στον όμιλο με την Πόρτο, την οποία υποδέχεται στο Καραϊσκάκη στις 9 Δεκεμβρίου.\nΟ Ολυμπιακός, ωστόσο, χρειάζεται έναν συνδυασμό από αποτελέσματα για να μπορέσει να πάρει εκείνος το «εισιτήριοo» για τους 16 του Champions League.\nΠρέπει να κερδίσει εκείνος τη Μαρσέιγ στη Γαλλία, να χάσει η Πόρτο εντός έδρας από τη Σίτι και στη μεταξύ τους αναμέτρηση οι «ερυθρόλευκοι» να επικρατήσουν με τρία γκολ διαφορά των «δράκων».\nΟ Βαγγέλης Μαρινάκης έδωσε το σύνθημα για τα δύο εναπομείναντα παιχνίδια στην κορυφαία διασυλλογική διοργάνωση, λέγοντας: «Θέλουμε δύο νίκες. Στη Μασσαλία και μετά με την Πόρτο στην έδρα μας, έστω κι αν δεν θα έχουμε τον κόσμο μας».\nΟι αθλητικές εφημερίδες 26/11/2020


Ευανθία Ρεμπούτσικα: Η αληθινή προσφορά είναι να είμαστε αυθεντικοί και να έχουμε αλληλεγγύη\nΗ γνωστή δημιουργός μας καλεί σε «βόλτα στον κόσμο» με μία συναυλία της στο θέατρο Δάσους και μίλησε γι’ αυτό στη «ΜτΚ»\nΜε μια συναυλία με τίτλο «Μια βραδιά στην Πόλη», που θα παρουσιάσει στη Θεσσαλονίκη, η Ευανθία Ρεμπούτσικα θα μας ταξιδέψει στις πολυαγαπημένες μελωδίες της, μεταφέροντάς μας από τους πολυσύχναστους δρόμους της Κωνσταντινούπολης στα ονειρικά σοκάκια του Παρισιού και από εκεί σε μία φεγγαρόλουστη βραδιά στην έρημο.\n«Θα είναι μια βόλτα στον κόσμο, θα περπατήσουμε στις γειτονιές που γνωρίζουμε, αλλά και σε εκείνες που ονειρευόμαστε κάποια μέρα να επισκεφτούμε. Με επιρροές από την Ανατολή και τη Δύση, η δομή του προγράμματος στηρίζεται στα συναισθήματα που μας προκαλεί η μουσική. Πέρα από τις γνωστές μελωδίες της ‘Πολίτικης Κουζίνας’ ή της ‘Αλεξάνδρειας’, θα ακουστούν σχεδόν όλες οι συνθέσεις που έντυσαν κινηματογραφικές ταινίες και θεατρικές παραστάσεις», λέει στη «ΜτΚ» η γνωστή δημιουργός.\nΤο μουσικό αυτό ταξίδι που θα περιλάβει και άλλα πολυβραβευμένα soundtracks της Ρεμπούτσικα θα πραγματοποιηθεί με τη συμμετοχή της Φιλαρμονικής Ορχήστρας του δήμου Θεσσαλονίκης.\n«Μέσα από συνεργασίες με μεγάλες και αξιόλογες ορχήστρες, όπως είναι η φιλαρμονική του δήμου Θεσσαλονίκης με μαέστρο τον Κλεάνθη Ζαρίμπα, μπορεί η ίδια μελωδία να αποκτήσει μια νέα διάσταση μέσα από μια πλούσια και πολύχρωμη ηχητικά ενορχήστρωση. Έχει πάντα τεράστιο ενδιαφέρον και είναι κάτι που μου αρέσει να κάνω, το να πειράζω παλιές μου μελωδίες για να γεννηθούν καινούργια ακούσματα. Τι πιο όμορφο από το να συνεργάζεσαι με ταλαντούχους ανθρώπους μιας ορχήστρας, δίνοντας νέα πνοή στις δημιουργίες σου;», αναρωτιέται η συνθέτρια.\nΤα κομμάτια της αυτά θα ερμηνεύσουν δύο καλές φίλες και συνεργάτιδές της, η Έλλη Πασπαλά και η Ντιλέκ Κοτς. «Όπως το έχω πει πολλές φορές, εκτός από σημαντικές καλλιτεχνικές προσωπικότητες, είναι πολύτιμες φίλες. Η φωνή της Έλλης, το ηχόχρωμά της κουβαλάει μνήμες κι αυτό με συγκινεί. Στην Έλλη ανακάλυψα έναν άνθρωπο αξιόλογο και πολιτισμένο, κι έτσι χτίστηκε μια φιλία που έχει αντέξει τόσα χρόνια. Την Ντιλέκ την άκουσα πρώτη φορά να τραγουδά, παρακολουθώντας μία εκπομπή στην τηλεόραση. Μου άρεσε τόσο πολύ η φωνή της με τα πολλά βυζαντινά στοιχεία, που αμέσως τη θαύμασα. Ήμουν Αθήνα, ταξίδεψα στη Θεσσαλονίκη για να τη βρω, κι έτσι άρχισε η σχέση μας», τονίζει η δημιουργός.\n«Η μουσική θεραπεύει κι ενώνει»\nΣε μια εποχή δύσκολη δισκογραφικά, η Ευανθία Ρεμπούτσικα κατορθώνει να δίνει το «παρών» στα μουσικά συμβαίνοντα ποικιλοτρόπως. «Μου αρέσει να γράφω μουσική ακόμα και αν δεν υπάρχει συγκεκριμένη πρόταση. Η δισκογραφία δεν μπορεί να σου δώσει τη δυνατότητα να επιβιώσεις, αλλά ούτε και να πλησιάσεις όπως παλαιότερα το κοινό. Με τη νέα τεχνολογία είναι πιο πιθανό ένα βίντεο με τη μουσική σου να ταξιδέψει σε περισσότερο κόσμο απ' ό,τι μέσω της δισκογραφίας. Υπάρχουν πολλές μουσικές μου που δεν έχουν κυκλοφορήσει ακόμα στη δισκογραφία. Ελπίζω κάποια στιγμή αυτό να γίνει. Προς το παρόν βρίσκομαι στο στούντιο με τη Λίνα Νικολακοπούλου, ηχογραφώντας τραγούδια για έναν αγαπημένο μου φίλο, του οποίου τη φωνή θαυμάζω πολύ, τον Γιώργο Περρή», επισημαίνει.\nΟι παρούσες κοινωνικοπολιτικές συνθήκες της προκαλούν «ακριβώς τα ίδια συναισθήματα με όλους τους πολίτες μιας χώρας που έχει βιώσει οικονομικές και κοινωνικές δυσκολίες», όπως υπογραμμίζει.\n«Δεν διαφέρουμε σε κάτι από τους υπόλοιπους ανθρώπους επειδή ασχολούμαστε με την τέχνη. Έχω τις ίδιες ανησυχίες, την ίδια ανασφάλεια για το αύριο, την ίδια αγωνία για το μέλλον των παιδιών μου αλλά και την ίδια ελπίδα για καλύτερες συνθήκες ζωής», συμπληρώνει.\nΣε τέτοιες εποχές η μουσική και η τέχνη έχουν για εκείνη έναν πολύ σημαντικό ρόλο. «Η μουσική θεραπεύει και ενώνει και δεν χρειάζεται μια περίοδος κρίσης, για να απολαύσουμε αυτές τις ιδιότητές της. Σίγουρα όμως σε μια δύσκολη περίοδο αφουγκραζόμαστε τις ευεργετικές της δυνατότητες πολύ περισσότερο. Όταν είμαι κουρασμένη ή στενοχωρημένη, μια όμορφη μελωδία μπορεί να με κάνει να σκεφτώ διαφορετικά, να νιώσω μια γαλήνη που θα με βοηθήσει να προχωρήσω».\nΚαι ποια είναι η γνώμη της για τους καλλιτέχνες; Πρέπει να έχουν άποψη και να την καταθέτουν, ιδίως σε τέτοιες συγκυρίες; «Όλοι οφείλουμε να έχουμε άποψη, αλλά μην ξεχνάμε πως ζούμε σε μια εποχή που όλοι καταθέτουν τις απόψεις τους. Η τεχνολογία δίνει τη δυνατότητα σε όλους να μιλούν, να κρίνουν, να κατακρίνουν. Το σημαντικό είναι η ίδια η στάση ζωής του καθενός μας να είναι μια κατάθεση άποψης. Μέσα από το παράδειγμά του ο κάθε άνθρωπος μπορεί να επηρεάσει, να ‘μιλήσει’ με τον καλύτερο τρόπο. Σίγουρα όλοι κάνουμε λάθη, αν όμως προσπαθήσουμε να είμαστε αυθεντικοί και να έχουμε αλληλεγγύη, αυτό για μένα είναι αληθινή προσφορά, ό,τι καλύτερο μπορούμε να κάνουμε για το συνάνθρωπό μας. Και αυτό είναι πολύ καλύτερο από το απλά να καταθέτουμε τις απόψεις μας».\nΠαράσταση: 7 Ιουνίου στις 9.30 μ.μ.\nΤιμές εισιτηρίων: 14 ευρώ, 12 ευρώ (μαθητικό - φοιτητικό κ.ά.)


Φαίη Σκορδά: "Είχα κάνει μια φωτογράφιση για ένα περιοδικό του Κωστόπουλου και δεν βγήκε ποτέ γιατί..." - Glance\nIzabel Goulart: Περπατά topless με μικροσκοπικό μαγιό “στον ελληνικό παράδεισο” (βίντεο)\nH Izabel Goulart είναι ένα από τα διασημότερα και πιο ακριβοπληρωμένα top models στον κόσμο. Το αποδεικνύει άλλωστε η πλούσια καριέρα της στον χώρο...\nΓιώργος Περρής: “Εκείνη την ώρα με έπιασαν τα κλάματα…”\nΟ Γιώργος Περρής μίλησε στην παρέα του Στούντιο 4, στο δίδυμο Νάνσυς Ζαμπέτογλου-Θανάση Αναγνωστόπουλου, και έκανε ειδική μνεία στην απόφαση-σταθμό να αναφερθεί ανοιχτά στην...\nΧριστίνα Κοντοβά: Αποκάλυψε την ηλικία της και το αν θα προχωρήσει σε δεύτερη υιοθεσία (φωτογραφίες)\nΗ Χριστίνα Κοντοβά αποτελεί μια από τις πιο ενεργές παρουσίες της εγχώριας μόδας και τους στυλ στα social media, μοιράζοντας συχνά στιγμές από την...\nΣασμός: Το Twitter “πλάνταξε” με την φυγή του Γεράσιμου! “Πονάμε μωρέ”\nΣτο σημερινό επεισόδιο του Σασμού, Τρίτη 28/6, έφτασε η ώρα του μεγάλου αποχαιρετισμού για τον χαρακτήρα του Γεράσιμου, τον οποίον ερμηνεύει ο Μάκης Πανταζάρας....\nTο VICE Greece πρωταγωνίστησε για μία ακόμη χρονιά στα Digital Media (DIME) Awards\nTο VICE Greece πρωταγωνίστησε για μία ακόμη χρονιά στα Digital Media (DIME) Awards, κατακτώντας πέντε βραβεία DIME στη φετινή απονομή. Το VICE Greece δημιουργήθηκε...\n“Μην αρχίζεις τη μουρμούρα”: Η διπλή Μουρμούρα δεν φτάνει την Κυριακή! Γι’ αυτό θα μουρμουράμε και την Πέμπτη\nΗ διπλή Μουρμούρα δεν φτάνει την Κυριακή. Γι’ αυτό θα μουρμουράμε και την Πέμπτη! Από αυτή την Πέμπτη 30 Ιουνίου, θα βλέπουμε τέσσερα πρωτότυπα επεισόδια...\nO Γρηγόρης Αρναούτογλου υποδέχεται στο “The 2Night Show” τον Γιώργο Παπαδάκη\nΑπόψε στις 24:00, ο Γρηγόρης Αρναούτογλου υποδέχεται στο «The 2Night Show» τον Γιώργο Παπαδάκη. Ο «βετεράνος» της δημοσιογραφίας, που το όνομά του είναι ταυτόσημο...\nΦαίη Σκορδά: “Είχα κάνει μια φωτογράφιση για ένα περιοδικό του Κωστόπουλου και δεν βγήκε ποτέ γιατί…”\n8 Ιουλίου 2021 15:46\nH συνέντευξη της Ιωάννας Τούνη στο περιοδικό Nitro, που επανακυκλοφόρησε, σχολιάστηκε σήμερα το πρωί στο «Πρωινό».\nΜάλιστα, η Φαίη Σκορδά έκανε μια αποκάλυψη σχετικά με μια φωτογράφιση που έκανε πριν κάποια χρόνια για περιοδικό και τελικά δεν κυκλοφόρησε ποτέ.\n«Είχα κάνει πολύ παλιά μια φωτογράφιση για ένα περιοδικό του Κωστόπουλου τότε και δεν βγήκε ποτέ. Το σεβάστηκε και ο Κωστόπουλος τότε. Η φωτογράφιση ήταν πολύ ωραία, αλλά το αποτέλεσμα για μένα ήταν πάρα πολύ σeξυ και δεν μπορούσα να το υποστηρίξω. Ήταν σαν να βλέπω μια άλλη. Απλώς τα μαλλιά μου τα είχε κάνει πάρα πολύ μακριά και έκανα τρεις μέρες να βγάλω τα exte εκείνα. Ήταν μια δερμάτινη ολόσωμη φόρμα γυαλιστερή. Αλλά προς τιμήν του Πέτρου, που του είχα πει ότι δεν μπορώ να το υποστηρίξω και δεν μου αρέσει το αποτέλεσμα. Είχε πληρώσει πολλά χρήματα, κομμωτές, φωτογράφους και το χώρο, αλλά το σεβάστηκε. Έχει 15 χρόνια που έγινε αυτή η φωτογράφιση», είπε η Φαίη Σκορδά.\nΔείτε στο ακόλουθο βίντεο το σχετικό απόσπασμα από την εκπομπή «Το Πρωινό»\nΙωάννα Τούνη Nitro\nΠροηγούμενο άρθροVideos Το GLANCE.GR στο “Πρωινό” του ΑΝΤ1: Θέματα ομορφιάς και επικαιρότητας\nΕπόμενο άρθροCelebrity News Ελευθερία Ελευθερίου: Δείτε την πρώτη φορά στο νοσοκομείο του Αγίου Δομίνικο\nΠανάδες το καλοκαίρι; Η Φαίη Σκορδά εμπιστεύεται αυτό το προϊόν περιποίησης!\nΤο δέρμα εμφανίζει συχνά πανάδες το καλοκαίρι ιδιαίτερα στο πρόσωπο, σε άτομα με ανοιχτόχρωμη επιδερμίδα και ηλικίες άνω των 40 ετών. Είναι πολλές οι...\nΦαίη Σκορδά: Με chic καλοκαιρινό φόρεμα αλά Michael Kors- Πρέπει να το δεις!\nΗ Φαίη Σκορδά εντυπωσίασε με την συγκεκριμένη επίσημη εμφάνιση στο Μέγαρο Μουσικής για την "Βραδιά Ευχαριστώ" του Make a Wish! Η παρουσιάστρια είναι αρκετά...\nH Φαίη Σκορδά βγήκε για ψώνια με επώνυμη τσάντα αξίας 2.700€!\nΛιάνα Ανδρεοπούλου - 23 Ιουνίου 2022 0\nΗ Φαίη Σκορδά είναι μία από τις πιο εντυπωσιακές παρουσίες της ελληνικής τηλεόρασης και κλέβει πάντα την παράσταση με τις ενδυματολογικές επιλογές της. Ο...\nCut- Out μαγιό: Το σχέδιο που λατρεύει η Φαίη Σκορδά είναι trend της σεζόν!\nΛιάνα Ανδρεοπούλου - 22 Ιουνίου 2022 0\nΤα μαγιό γίνονται σιγά σιγά πιο κομψά και stylish, και τώρα είναι αναμφισβήτητα το πιο "in" κομμάτι για να φορέσεις στην παραλία, στις βόλτες...


Μεταγραφών συνέχεια για τον Ιωνικό\nΚυριακή 11 Ιουλίου 2021 12:43\nΗ ΠΑΕ Ιωνικός πραγματοποίησε μία ακόμη μεταγραφή, καθώς ανακοίνωσε την έναρξη της συνεργασίας της με τον Λουάν Λέιτε Ντα Σίλβα.\nΟ 25χρονος (31/05/1996) Βραζιλιάνος κεντρικός αμυντικός, γεννήθηκε στο Κάμπο Γκράντε και έκανε τα πρώτα του ποδοσφαιρικά βήματα στην Red Bull Brasil. Ακολούθως μετακόμισε στην Αυστρία για λογαριασμό της Λιέφερινγκ.\nΑγωνίστηκε επίσης σε Στουρμ Γκρατς και SKN St. Pölten. Μετρά συνολικά 81 συμμετοχές στην αυστριακή Λίγκα (πρώτη κατηγορία) όπου είχε τα τελευταία χρόνια γεμάτες σεζόν, ενώ έχει κατακτήσει δύο φορές το Κύπελλο Αυστρίας


Πρώτη καταχώρηση: Πέμπτη, 30 Σεπτεμβρίου 2021, 10:00\nH Μπαρτσελόνα παραπαίει και η δεύτερη διαδοχική συντριβή με 3-0 σκορ στους ομίλους του Champions League, αυτή τη φορά από την Μπενφίκα, ήρθε να κάνει ακόμα χειρότερο το κλίμα στους Καταλανούς.\nΟ Ρόναλντ Κούμαν, ο οποίος είναι με το ένα... πόδι εκτός «Καμπ Νόου», στις δηλώσεις του μετά το τέλος του αγώνα στη Λισαβόνα στάθηκε στην αναποτελεσματικότητα της ομάδας του, επαναλαμβάνοντας ότι οι «μπλαουγκράνα» βρίσκονται σε μεταβατικό στάδιο.\nΌσον αφορά στο δικό του μέλλον, στην ομάδα αποδείχθηκε... σφίγγα, αρκούμενος να πει ότι δεν αποφασίζει εκείνος γι' αυτό.\n«Σκέφθηκα να αντικαταστήσω τον Πικέ, επειδή είχε ήδη κίτρινη κάρτα και ήταν επικίνδυνο να μείνει στο γήπεδο. Μεταξύ του 30ού και του 60ού λεπτού είδαμε μια ομάδα που δημιούργησε ευκαιρίες αλλά οι παίκτες στην επίθεση δεν τις αξιοποίησαν» σχολίασε αρχικά ο Ολλανδός προπονητής και πρόσθεσε:\n«Όσον αφορά στο μέλλον μου, δεν μπορώ να πω τίποτα γιατί δεν ξέρω. Είναι κάτι που δεν είναι στα χέρια μου και δεν θέλω να απαντήσω άλλο σε ερωτήσεις σχετικά με αυτό. Ήμασταν καλοί μέχρι το 2-0, είχαμε τις ευκαιρίες να βάλουμε γκολ, αλλά ήμασταν αναποτελεσματικοί.\n»Είμαστε σε μια ευαίσθητη κατάσταση, χάσαμε σε δύο αγώνες και πρέπει να προσπαθήσουμε να αλλάξουμε κάτι. Το τελικό αποτέλεσμα δεν αντικατοπτρίζει αυτό που συνέβη στο γήπεδο. Η διαφορά των δύο ομάδων ήταν στην αποτελεσματικότητα. Η ομάδα αλλάζει, βαρέθηκα να το επαναλαμβάνω, αλλά είναι πραγματικότητα και πρέπει να γίνει αποδεκτό».\nΤελευταία ενημέρωση: Πέμπτη, 30 Σεπτεμβρίου 2021, 10:19


Σου μαθαίνουμε πώς να κάνεις μόνη σου αποτρίχωση στο πρόσωπο και στα φρύδια με κλωστή! - Tlife.gr\nΣήμερα, λοιπόν, θα μιλήσουμε για... τρίχες! Ένα θέμα που απασχολεί 9 στις 10 γυναίκες (φήμες λένε πως εκείνη η μία δεν έχει εντοπίστεί ακόμη). Και συγκεκιμένα για την τριχοφυϊα στο άνω χείλος που κάνει καριέρα και ως... μουστάκι. Ας πάρουμε για αρχή ότι: η καλύτερη μέθοδος για να το εξοντώσεις είναι είτε με ριζική είτε με laser.\nΠΩΣ ΝΑ ΚΑΝΕΙΣ ΑΠΟΤΡΙΧΩΣΗ ΜΕ ΚΛΩΣΤΗ


Κινδυνεύει με φυλάκιση η εκπρόσωπος της Β. Μακεδονίας στη Eurovision\n13 Μαΐου 2022, 13:06\nΚατά την τελετή έναρξης του Β’ Ημιτελικού της Eurovision 2022, η εκπρόσωπος της Βόρειας Μακεδονίας, Andrea, πέταξε μια σημαία της χώρας της στο πάτωμα, κάτι που εξόργισε τους υπεύθυνους του κρατικού καναλιού.\nΣε ανακοίνωση που εξέδωσε το κρατικό κανάλι της Βόρειας Μακεδονίας, ανέφερε πως η πράξη της Andrea αποτελεί σοβαρό ποινικό αδίκημα που τιμωρείται με φυλάκιση, σύμφωνα με τους νόμους της χώρας και ζητά από την τραγουδίστρια να ζητήσει άμεσα δημόσια συγγνώμη.\nΛίγο πριν τον Β ημιτελικό, μάλιστα, έγινε γνωστό ότι το κρατικό κανάλι της Βόρειας Μακεδονίας, MRT, εξετάζει σοβαρά το ενδεχόμενο αποχώρησης της χώρας από τον διαγωνισμό της Eurovision του 2023, λόγω του σκανδάλου.\nΗ δημόσια υπηρεσία δεν φέρει ευθύνη για αυτή την σκανδαλώδη συμπεριφορά της εκπροσώπου μας, η οποία με την κίνησή της αυτή έδειξε ασέβεια στο εθνικό σύμβολο της χώρας, κάτι που τιμωρείται σύμφωνα με το νόμο.\nΤο MRT αναμένει τη δημόσια απολογία της Andrea για αυτή την πράξη. Εξετάζεται ήδη το σενάριο να αποσύρουμε την τραγουδίστρια από την Eurovision για να μην υποστεί περαιτέρω ζημιά το κανάλι. Θα εξεταστούν επίσης όλες οι πιθανές νομικοί οδοί για την αυστηρότερη των ποινών για αυτό το σκάνδαλο στους υπεύθυνους της συμμετοχής μας στο διαγωνισμό”, ανέφερε η ανακοίνωση από το κρατικό κανάλι της χώρας.\nΤο περιστατικό αυτό φαίνεται να έχει αντίκτυπο και στη συμμετοχή της χώρας και στον επόμενο διαγωνισμό καθώς όπως χαρακτηριστικά αναφέρεται,\n“Εξαιτίας της αρνητικής δημόσιας εικόνας λόγω του συμβάντος αυτού, που αποτελεί δυσφήμιση για το κανάλι, εξετάζεται σοβαρά η πιθανότητα αποχώρησης από το διαγωνισμό την επόμενη χρονιά”.\n“Έγκλημα” χαρακτήρισε Τούρκος πολιτικός το ντεκολτέ, το οποίο φόρεσε μία ηθοποιός\nTAGS: EurovisionΒόρεια Μακεδονίακανάλισημαίασκάνδαλοτραγουδίστριαφυλάκιση\nΟργισμένη ανάρτηση του γιου του Μ. Θεοδωράκη για τον άνδρα που παρουσιάζεται ως αδερφός του\nΚατά την τελετή έναρξης του Β’ Ημιτελικού της Eurovision 2022, η εκπρόσωπος της Βόρειας Μακεδονίας, Andrea, πέταξε μια σημαία της χώρας της στο πάτωμα, κάτι που εξόργισε τους υπεύθυνους του κρατικού καναλιού. Η ενέργεια αυτή θεωρήθηκε απρέπεια απέναντι στο σύμβολο που εκπροσωπεί η σημαία. Σε ανακοίνωση που εξέδωσε το κρατικό κανάλι της Βόρειας Μακεδονίας, ανέφερε πως η […]


ΣΥΡΙΖΑ: Μετά τα “γαλάζια παιδιά” η κυβέρνηση Μητσοτάκη βολεύει και τους “γαλάζιους παππούδες”… – 12vima\nΣΥΡΙΖΑ: Μετά τα “γαλάζια παιδιά” η κυβέρνηση Μητσοτάκη βολεύει και τους “γαλάζιους παππούδες”…\n18 Ιανουαρίου 2020 18:47\nΣκληρή κριτική στην κυβέρνηση άσκησε το Σάββατο (18.1.2020) ο ΣΥΡΙΖΑ, εστιάζοντας στην τροπολογία για τους συνταξιούχους του Δημοσίου.\nΜε ανακοίνωση του Γραφείου Τύπου ο ΣΥΡΙΖΑ κατηγορεί την κυβέρνηση της Νέας Δημοκρατίας ότι “μετά τα γαλάζια παιδιά βολεύει και τους γαλάζιους παππούδες”.\nΜετά τα “γαλάζια παιδιά” η κυβέρνηση Μητσοτάκη βολεύει και τους “γαλάζιους παππούδες”.\nΗ τροπολογία που ετοιμάζει για τους συνταξιούχους του δημοσίου τομέα η κυβέρνηση Μητσοτάκη, την οποία αποκαλύπτει σε σημερινό πρωτοσέλιδο δημοσίευμα της η εφημερίδα Αυγή, συνιστά πρόκληση για όλη την κοινωνία. Όπως αναφέρει το ρεπορτάζ της εφημερίδας, με τροπολογία που σχεδιάζει να φέρει προς ψήφιση, και μάλιστα άμεσα, ο υπουργός Εργασίας, Γ. Βρούτσης, οι συνταξιούχοι του δημοσίου θα μπορούν να στελεχώνουν θέσεις συμβούλων υπουργικών γραφείων, χωρίς να περικόπτεται η σύνταξη τους (!), όπως ισχύει μέχρι σήμερα.\nΚεραμέως: Για πρώτη φορά θα έχουμε κρατική χρηματοδότηση με αξιολόγηση\nΚαραμανλής για τέλη κυκλοφορίας: Κίνητρα στους κατόχους παλαιών αυτοκινήτων


Φθηνές πτήσεις από Νάξο προς Γερμανία από 191€ - KAYAK\nΒρείτε φθηνές πτήσεις από Νάξο προς Γερμανία\nJNX — Γερμανία\nΟι μήνες υψηλής ζήτησης είναι ο Ιούλιος και ο Αύγουστος. Ο φθηνότερος μήνας για να πετάξετε προς Γερμανία είναι ο Φεβρουάριος.\nΠώς βρίσκει η KAYAK τόσο χαμηλές τιμές για πτήσεις από Νάξο προς Γερμανία;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Νάξο προς Γερμανία.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Νάξο προς Γερμανία;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση από Νάξο προς Γερμανία θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Νάξο προς Γερμανία;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε από Νάξο προς Γερμανία με μια αεροπορική εταιρεία και να επιστρέψετε με μια άλλη.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Νάξο προς Γερμανία;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων από Νάξο προς Γερμανία έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΗ κορυφαία αεροπορική για την πτήση Νάξος Αερολιμένας Νάξου - Γερμανία\nΝάξος - Γερμανία Πτήσεις\nΓερμανία - Νάξος\nΒρείτε πτήσεις προς Γερμανία στην KAYAK. Βρείτε φθηνά εισιτήρια προς όλους τους προορισμούς στην πόλη Γερμανία από Νάξος. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής προς όλους τους προορισμούς στην πόλη Γερμανία από Νάξος.


Pinara / Μιναρές - Antalya ζωή - Ταξιδιωτικός οδηγός της Αττάλειας\nΣπίτι / Μέρη / Pinara / Μιναρές\nPinara / Μιναρές\nσε Μέρη 0\nΣτα δυτικά της εθνικής οδού Αττάλειας - Fethiye, μετά τη διέλευση από την πόλη esen και αναρρίχηση μέχρι το χωριό Μιναρέ 5 χιλιόμετρα νότια, φτάνει κανείς στα ερείπια της αρχαίας πόλης Πίναρα. Προφανώς, η πόλη ήταν "Pinale", μια Luwian οικισμός, χιλιάδων ετών. Η αφθονία του σε στρογγυλές πέτρες μορφή στην νότια των βουνών Cragus και την έννοια του το όνομα Pinale είναι "στρογγυλές" στη γλώσσα του πρωτοτύπου επιβεβαιώνουν αυτή διατριβή.watch Bastille Day 2016 movie online now\nΟ πληθυσμός της Pinale η οποία ιδρύθηκε ως ακρόπολη της πόλης αυξάνεται με όσους επιστρέφουν από την Troian Πολέμου και εκείνων που μεταναστεύουν από την Ξάνθο. Κατά τη διάρκεια του 6ου αιώνα Πίναρα που ήταν ο κορυφαίος πόλη της Λυκίας Ομοσπονδίας κατελήφθη από τους Πέρσες. Σε 334 Π.Χ., αφ 'ετέρου, δεν μπόρεσε να αντισταθεί στον Αλέξανδρο. Αργότερα, περιλήφθηκε στην Λυκίας Ομοσπονδία και έκοψε το πρώτο νόμισμα της. Ακόμα κι αν έγινε ημι-ανεξάρτητο κατά την εποχή του Βασιλείου της Περγάμου, , εν συνεχεία, το οποίο προσαρτάται στις ρωμαϊκά εδάφη. Πίναρα έγινε το κέντρο της επισκοπής στη βυζαντινή εποχή. Μειώθηκε σημασία και εγκαταλείφθηκε κατά τον 9ο αιώνα. Πίσω από τα τείχη ακρόπολης σχηματίζοντας ένα στρογγυλό ιστοσελίδα, δεξαμενές νερού χτίστηκαν χρησιμοποιείται για τη συλλογή βρόχινου νερού. Στην επιφάνεια βουνό προς τα πάνω εκατοντάδες βράχο τάφους και κοιλώματα των τάφων είναι ορατά. Ακρόπολη τοίχοι σώζονται σε ύψος μέχρι το ύψος των 4 m σε χώρους. Στα δυτικά της πλατείας της Αγοράς στο βορρά-νότου κατεύθυνση, υπάρχει ένα μεγάλο κτίριο που ανήκουν σε πολιτικούς της πόλης. Δίπλα στο κτίριο, υπάρχει ένα ωδείο με 13 κερκίδων και χωρητικότητα 700, κλειστό με τοίχους και στις τέσσερις πλευρές, όπου οι δύο συναυλίες πραγματοποιήθηκαν και οι συνεδριάσεις του δημοτικού συμβουλίου διεξήχθησαν.\nΤο λουτρό χτίστηκε από μια ενδιαφέρουσα στυλ. Αποτελείται από τρία παρακείμενα επιμελητηρίων τετράγωνη κάτοψη και μία αψίδα. Ήταν κατασκευασμένο από ένα στυλ μάλλον ασυνήθιστο στη Λυκία. Το θέατρο χτίστηκε έξω από τα τείχη της πόλης. Είχε χωρητικότητα 5 χιλ. και του 27 caveas χτίστηκαν πάνω σε μια βραχώδη μάζα. Υπάρχουν 10 κάθετη σκαλιά τους. Άνοιγμα από το μακρύ και λεπτό στάδιο κτίριο της πλατείας σχεδίου στην ορχήστρα υπάρχουν πέντε πόρτες με κίονες δωρικού ρυθμού ορατό στις πλευρές των θυρών. Φαίνεται ότι τα τείχη της πόλης αποκαταστάθηκαν σε σημεία κατά τη διάρκεια της Βυζαντινής εποχής. Κατά τη διάρκεια αυτής της εποχής η επισκοπική εκκλησία ήταν επίσης κατασκευασμένα από τετράγωνη κάτοψη και με μία μόνο αψίδα.\nακρόπολη αρχαία πόλη λουτρά βυζαντινός Fethiye μιναρές Πέργαμος\t2007-07-02\nΚολλημένος με: ακρόπολη αρχαία πόλη λουτρά βυζαντινός Fethiye μιναρές Πέργαμος\nΦρύδι / Antiphellos\nΙούνιος 29, 2007


.:SPORTMIX:.: Kατέκτησε το Coppa Italia η Λάτσιο !\nKατέκτησε το Coppa Italia η Λάτσιο !\nΤο πέμπτο Κύπελλο Ιταλίας στην ιστορία της κατάκτησε η Λάτσιο, επικρατώντας στον τελικό της διοργάνωσης, που διεξήχθη στο "Ολίμπικο", της Σαμπντόρια με 6-5 στα πέναλτι.\nΗ κανονική διάρκεια της αναμέτρησης αλλά και η ημίωρη παράταση βρήκε τις δύο ομάδες ισόπαλες 1-1, καθώς οι "λατσιάλι" προηγήθηκαν με τον Ζαράτε στο 4ο λεπτό, για να ισοφαρίσουν οι "μπλουτσερκιάτι" με τον Πατσίνι στο 31'.\nΗρωας του τελικού ήταν ο τερματοφύλακας της νικήτριας, καθώς ο Μουσλέρα νίκησε από τα 11 μέτρα τους Κασάνο και Καμπανιάρο, ενώ εύστοχοι για τη Σαμπντόρια ήταν οι Παλόμπο, Πατσίνι, Γκασταλντέλο, Ακάρντι και Ντελβέκιο.\nΗ Λάτσιο έφτασε στη σχετική κατάταξη τις Τορίνο, Μίλαν και Ιντερ, ενώ η Σαμπντόρια έμεινε στους τέσσερις τίτλους. Στη διαδικασία των πέναλτι, για τη Λάτσιο σκόραραν οι Λεντέσμα, Ρόζεναλ, Κολάροφ, Ζαράτε, Λιχστάινερ και Νταμπό, ενώ είχε αστοχήσει ο Ρόκι.


DACOTIERIS BET: Σκάνδαλο ΟΠΑΠ με διαφημίση φανέλας;\nΣκάνδαλο ΟΠΑΠ με διαφημίση φανέλας;\nΗ ομάδα του δημόσιου που λέγεται ΠΑΝΑΘΗΝΑΙΚΟΣ χρηματοδοτείται και πάλι εν μέσω κρίσης μάλιστα, από μια κρατική μονοπωλιακή επιχείρηση.\nΜας τελείωσαν οι κρατικοί ΟΤΕ-COSMOTE και όταν πλέον οι Γερμανοί ιδιοκτήτες έκοψαν την δεκαετή επιχορήγηση του Παναθηναϊκού μέσω διαφήμισης στη φανέλα του μας προέκυψε ο κρατικός και μονοπωλιακός ΟΠΑΠ για να κάνει τη δουλειά.\nΞεχωριστά από τη χορηγία του προς τη Super League (δικαίωμα του είναι) δίνει απλόχερα και ξεδιάντροπα 2 εκατομμύρια ευρώ τον χρόνο για την επόμενη τριετία στον Παναθηναϊκό.\nΔίνει αυτά τα λεφτά σε μια ομάδα που όχι μόνο δεν παίζει στην Ευρώπη, αλλά επίκειται και αποβολή από αυτή του χρόνου λόγο των επεισοδίων των οπαδών του. Επιπλέον η βια και τα επεισόδια στα παιχνίδια του Παναθηναϊκού ήταν στην πρώτη γραμμή όλη την περσινή χρονιά. Ακόμη να θυμίσω την εμπλοκή του Παναθηναϊκού (σύμφωνα με τα δημοσιεύματα και τα απομαγνητοφωνημένες συνομιλίες προέδρων του) στα στημένα παιχνίδια της προηγουμένης τριετίας. Σε μια τέτοια ομάδα τοποθετούνται λεφτά των Ελλήνων πολιτών ώστε μέσω της διαφήμισης η επιχείρηση και να μεγαλώσει τον κύκλο εργασιών της.\nΚαι όλα αυτά συμβαίνουν ενώ ο ίδιος οργανισμός επικαλούμενος επεισόδια ανακάλεσε τις χορηγίες του προς ομάδες της βόρειας Ελλάδας. Όλα αυτά συμβαίνουν ενώ ο Ηρακλής είναι η μοναδική ομάδα που υποβιβάζετε λόγο διοικητικής παράβασης. Όλα αυτά συμβαίνουν ενώ δεν έχει τιμωρηθεί ΚΑΜΙΑ ομάδα για τη συμμετοχή της στο σκάνδαλο των στημένων αγώνων.\nΑπολαύστε την ανακοίνωση...\n""Ο Παναθηναϊκός οριστικοποίησε τη συμφωνία του με την ΟΠΑΠ ΑΕ για τη διαφήμιση στη φανέλα και την χορηγία από τον οργανισμό. και έτσι η φανέλα πλέον δεν θα είναι ''ορφανή''!\nΟ Δημήτρης Γόντικας στο χθεσινό ΔΣ ενημέρωσε για την οριστικοποίηση συμφωνίας με την ΟΠΑΠ ΑΕ που θα αποφέρει σημαντικά έσοδα στο «τριφύλλι» για την επόμενη τριετία.\nΤο συμβόλαιο που υπογράφηκε θα φέρει περισσότερα από 2 εκατομυρια ευρώ το χρόνο στα ταμεία της ΠΑΕ, σημαντική συνεισφορά στα έσοδα από τηλεοπτικά δικαιώματα και χορηγία του ΟΠΑΠ στη Super League που επίσης καρπώνονται οι ομάδες""\nΑναρτήθηκε από Dacotieris στις 19:07\nΕτικέτες ΕΠΙΚΑΙΡΟΤΗΤΑ, Καπηλεία


Η υπόθεση Siemens φαίνεται να παίρνει τέτοιες διαστάσεις ώστε να απειλεί το πολιτικό σύστημα. Αρκούν οι χειρισμοί σε δικονομικό επίπεδο ή απαιτείται ανάμειξη και της Βουλής;\nΕυ. Βενιζέλος: Η κυβέρνηση οφείλει να επανεξετάσει αμέσως τη στάση της και να αποδεχθεί τη σύσταση της Εξεταστικής Επιτροπής που πρότεινε το ΠαΣοΚ. Τουλάχιστον πρέπει να επιληφθεί αμέσως η Επιτροπή Θεσμών και Διαφάνειας. Το ζήτημα δεν μπορεί να αντιμετωπιστεί στο πλαίσιο μιας προκαταρκτικής εξέτασης και σε ένα αμιγώς δικονομικό επίπεδο. Ο πολιτικός κόσμος δεν αντέχει την ισοπεδωτική και διάχυτη καχυποψία και απαξίωση.\nΤο Πολιτικό Συμβούλιο έβαλε τέλος στις ιδεολογικές «στροφές», διαμορφώνοντας το πλαίσιο για τη συνεργασία του ΠαΣοΚ με την Αριστερά. Σας ικανοποιεί η απόφαση που έλαβε;\nΕυ. Βενιζέλος: Το Πολιτικό Συμβούλιο επανέλαβε - ως ώφειλε - τη σχετική απόφαση του πρόσφατου συνεδρίου. Η αποσαφήνιση αυτή ήταν αναγκαία και μπορούσε να έχει γίνει πολύ νωρίτερα. Φροντίζω να εκφράζω πάντα τις θέσεις της παράταξης. Τι θέσεις που διασφαλίζουν την αξιοπρέπεια και τους στρατηγικούς στόχους του ΠαΣοΚ. Αν το ΠαΣοΚ δεν είναι ο νικητής των επόμενων βουλευτικών εκλογών, δεν μπορεί αριθμητικά και θεσμικά να υπάρξει προοδευτική κυβέρνηση ικανή να διασφαλίσει συναινέσεις. Μια κυβέρνηση ανοικτή σε συνεργασίες με βασικό αποδέκτη τον Συνασπισμό. Ο τόπος χρειάζεται πολιτική σταθερότητα, προγραμματική σαφήνεια και άλλη ποιότητα διακυβέρνησης, χωρίς αλαζονείες και αυταρέσκειες. Δυστυχώς ο ιός της αλαζονείας προσέβαλε πολύ γρήγορα την ηγεσία του Συνασπισμού. Οι πολίτες που επιθυμούν εναλλακτική λύση μάς κρίνουν όλους και θέλουν άλλη, προοδευτική και εφαρμόσιμη, πολιτική. Οχι την εξουσία για την εξουσία.\nΤο ΠαΣοΚ τούς παρέχει αυτή την εναλλακτική λύση; Εχετε επενδύσει κατά καιρούς σε διάφορους τομείς - σκάνδαλα, οικονομία, καθημερινότητα κ.ο.κ. -, η κοινωνία, όμως, παρά τη φθορά της κυβέρνησης, παραμένει όπως αποτυπώνεται στις δημοσκοπήσεις απαθής στα μηνύματά σας. Γιατί εξακολουθούν να μη σας εμπιστεύονται οι ψηφοφόροι;\nΕυ. Βενιζέλος: Είναι προφανές ότι δεν αρκεί η αντίκρουση των κυβερνητικών επιλογών. Η χώρα έχει ανάγκη από προοδευτική ατζέντα, βασισμένη στο δίπτυχο: σύγχρονη δυναμική οικονομία - κοινωνία συνοχής. Χρειάζεται ένα όραμα, μία νέα εθνική στρατηγική που μέσα σε ένα εξαιρετικά ανταγωνιστικό περιβάλλον προκλήσεων, αλλά και ευκαιριών μπορεί να οδηγήσει σε πιο ανθρώπινη κοινωνία ευημερίας και ασφάλειας. Πρέπει συνεπώς να αναδείξουμε με θετικό τρόπο τις προτάσεις μας γύρω από τα μεγάλα θέματα: την Παιδεία, την ανασυγκρότηση του κράτους, την αναδιάρθρωση του παραγωγικού δυναμικού της χώρας, τη λειτουργία της αγοράς. Ο εθνικός πλούτος πρέπει να αυξάνεται και να μοιράζεται ταυτόχρονα πιο δίκαια. Μόνο έτσι μπορεί να αντιμετωπιστούν οι αφόρητες πια εισοδηματικές ανεπάρκειες και ανισότητες και να ξαναβρούν ελπίδα τα μεσαία στρώματα που συμπιέζονται καθημερινά.\nΕχετε την αίσθηση ότι μπορεί το ΠαΣοΚ να αποκτήσει δυναμική εξουσίας και να είναι πρώτο κόμμα στις επόμενες εκλογές; Υπάρχουν χρονικά περιθώρια ανάκαμψης εν όψει και του ενδεχομένου διπλής κάλπης το 2009;\nΕυ. Βενιζέλος: Το ΠαΣοΚ μπορεί να νικήσει στις εκλογές με δύο απλές προϋποθέσεις. Η πρώτη είναι να αξιοποιήσει πραγματικά την ενότητά του. Να κοιτάξει μπροστά. Η στάση που τήρησα από τον Νοέμβριο ως σήμερα συνιστά υπεύθυνη και για αυτό πολύ συνειδητή επιλογή. Θα συνεχίσω λοιπόν να κάνω ό,τι περνάει από το χέρι μου για τη νίκη και την προοπτική της παράταξης. Η δεύτερη προϋπόθεση είναι - όπως ήδη είπα - να προβάλλουμε με σαφήνεια τη δική μας αξιόπιστη, εναλλακτική πρόταση επί της ουσίας.\nΟλοι μιλάτε για ενότητα, στο εσωτερικό του ΠαΣοΚ πάντως παρατηρείται κινητικότητα. Βλέπετε να υπάρχουν δελφίνοι σε προεκλογική εκστρατεία;\nΕυ. Βενιζέλος: Υποχρέωση όλων μας είναι να ασχολούμαστε με τα προβλήματα των πολιτών και της χώρας και όχι με προσωπικές προτεραιότητες. Να δρούμε με δυναμισμό, υπευθυνότητα και αλληλεγγύη στο όνομα της παράταξης και του τόπου. Ηγετική ευθύνη σημαίνει ειλικρίνεια, θάρρος, πολιτική άποψη και ικανότητα υπέρβασης χάριν των συλλογικών στόχων. Ο κόσμος μάς θέλει να παίζουμε με ανοικτά χαρτιά. Σέβομαι το αποτέλεσμα του Νοεμβρίου. Κατά μείζονα λόγο πρέπει να το σέβονται και όσοι συνέβαλαν σε αυτό.\nΠαρά το γεγονός ότι εκφράζεται δυσαρέσκεια για την κυβέρνηση, το προφίλ του κ. Κ. Καραμανλή παραμένει ισχυρό. Πόσο μεγάλο πρόβλημα συνιστά αυτό για το ΠαΣοΚ;\nΕυ. Βενιζέλος: Πράγματι η κυβέρνηση επενδύει αποκλειστικά και μόνο στην εικόνα του κ. Καραμανλή. Ποιο είναι όμως το όραμα του κ. Καραμανλή; Πώς μπορεί να αποκρυβεί η πλήρης αποτυχία του στην αντιμετώπιση των καθημερινών προβλημάτων των πολιτών; Η κυβέρνηση δεν έχει κανένα σχέδιο. Κινείται αποσπασματικά. Με προφανή διαχειριστική ανικανότητα. Κάνει συνεχώς λάθη. Καθοδηγείται αποκλειστικά και μόνο από τις δημοσκοπήσεις και τη λογική διατήρησης στην εξουσία. Ολο αυτό είναι πολύ ντεμοντέ και ως εκ τούτου έχει ημερομηνία λήξης.\nΤο ΠαΣοΚ ανέβασε πολύ τους τόνους στο θέμα του ΟΤΕ. Εσείς διαβλέπετε απιστία;\nΕυ. Βενιζέλος: Αγωνιζόμαστε να μην επικυρωθεί τελικά η συμφωνία του ελληνικού Δημοσίου με την Deutsche Telekom. Εθεσα με ερώτηση στη Βουλή το ζήτημα της δημόσιας προσφοράς την οποία σύμφωνα με την εθνική και την κοινοτική νομοθεσία υποχρεούται να κάνει η Deutsche Telekom στους μικρομετόχους για να αποκτήσει το σύνολο των μετοχών του ΟΤΕ με ό,τι αυτό συνεπάγεται από απόψεως κόστους για αυτήν. Ο κυβερνητικός ισχυρισμός ότι η τριμερής συναλλαγή μεταξύ MIG - Deutsche Telekom - Δημοσίου συνιστά διαδικασία αποκρατικοποίησης και άρα δεν υπάρχει υποχρέωση δημόσιας προσφοράς είναι προκλητικά αβάσιμος. Κάποιος μικρομέτοχος θα προσφύγει στη Δικαιοσύνη. Δικός μας στόχος είναι η προστασία των συμφερόντων του Δημοσίου, του καταναλωτή και του μικρομετόχου. Αρα το ζήτημα δεν έχει κλείσει ούτε θα κλείσει με τις 152 ψήφους της Νέας Δημοκρατίας στη Βουλή.\nΗ ακρίβεια αποτελεί το αγαπημένο θέμα της εκάστοτε αντιπολίτευσης. Αυτή τη φορά έχει πάρει τέτοιες διαστάσεις ώστε φαίνεται να κλονίζει την κοινωνία και σημαντική μερίδα πολιτών δηλώνει ότι δεν εμπιστεύεται κανένα από τα δύο μεγάλα κόμματα για την αντιμετώπισή της...\nΕυ. Βενιζέλος: Κοιτάξτε, η ακρίβεια δεν είναι φυσικό φαινόμενο, ούτε αποτελεί συγκυριακή κατάσταση. Υπάρχει προφανώς διεθνής διάσταση. Υπάρχουν όμως και εγχώριες αιτίες που αφορούν τη διάρθρωση της ελληνικής οικονομίας και την παθογένεια της αγοράς. Η ακρίβεια είναι αφενός μεν ένα φαινόμενο αισχροκέρδειας, που οφείλεται στην αδιαφάνεια, στην καρτελοποίηση και στη στεγανοποίηση κρίσιμων τομέων της αγοράς, αφετέρου δε πρόβλημα εισοδηματικών ανεπαρκειών και ανισοτήτων. Οσοι έχουν μεγάλα εισοδήματα δεν νιώθουν την ακρίβεια. Αντιθέτως τροφοδοτούν τη ζήτηση και συμβάλλουν στην αύξηση των τιμών. Αρα τα σπασμωδικά, πυροσβεστικά μέτρα της κυβέρνησης φοβούμαι ότι δεν θα έχουν αποτέλεσμα. Απαιτείται ένα άλλο ρυθμιστικό πλαίσιο για τη διαφανή λειτουργία της αγοράς που πρέπει να θεσπιστεί με ευθύνη του κράτους. Απαιτείται ουσιαστική στήριξη των χαμηλών εισοδημάτων σε μόνιμη βάση. Ηρθε η ώρα όχι μόνο για το επίδομα θέρμανσης αλλά και για το ελάχιστο εγγυημένο εισόδημα όσων το έχουν πραγματική ανάγκη.\nΗ κατάσταση στα πανεπιστήμια βρίσκεται εκτός ελέγχου. Εσείς έχετε καταδικάσει τα επεισόδια, λέγοντας ότι τα φαινόμενα ενδοπανεπιστημιακής βίας θα πρέπει να κατασταλούν. Με ποιον τρόπο πιστεύετε ότι πρέπει να γίνει αυτό; Υποκινείται η βία στα πανεπιστήμια;\nΕυ. Βενιζέλος: Η καταγγελία και η ακύρωση των φαινομένων ενδοπανεπιστημιακής βίας είναι όρος αναγκαίος αλλά όχι επαρκής. Τα κόμματα πρέπει να αποσυρθούν από τις εκπαιδευτικές και ερευνητικές διαδικασίες και να σεβαστούν τους φοιτητές και το δικαίωμα καθολικής συμμετοχής τους στις διαδικασίες εκλογής των πανεπιστημιακών οργάνων. Η κυβέρνηση οφείλει να πάψει να προκαλεί και να αντιληφθεί ότι ο ισχύων νόμος-πλαίσιο διέπεται από ξεπερασμένη διοικητική λογική, από περασμένων εποχών «γυμνασιαρχική» αντίληψη. Χρειάζεται ένας νόμος-πλαίσιο ριζικά διαφορετικής φιλοσοφίας που να σέβεται την αυτονομία κάθε ΑΕΙ, το οποίο με τη σειρά του θα αξιολογείται ως προς τις επιλογές του με βάση τα διεθνή ακαδημαϊκά πρότυπα. Ολα αυτά όμως πρέπει να τοποθετηθούν στο πλαίσιο μιας συνολικής εκπαιδευτικής μεταρρύθμισης που να αφορά όλες τις βαθμίδες.\nΗ μεταρρύθμιση αυτή θα πρέπει να αφορά και τα ιδιωτικά πανεπιστήμια ή τα λεγόμενα κολέγια;\nΕυ. Βενιζέλος: Το πρόβλημα δεν είναι να προσφέρει υπηρεσίες στην Ελλάδα, π.χ., ένα βρετανικό δημόσιο πανεπιστήμιο με τους δικούς του καθηγητές και τις δικές του προδιαγραφές. Είναι πρόβλημα όμως η ανάθεση ακαδημαϊκού έργου σε ιδιωτικές επιχειρήσεις μέσω συμβάσεων δικαιόχρησης. Με βάση την ως τώρα νομολογία του Δικαστηρίου Ευρωπαϊκών Κοινοτήτων (ΔΕΚ), εφόσον η χώρα μας απαγορεύσει διά νόμου στα ελληνικά πανεπιστήμια τη σύναψη παρόμοιων συμβάσεων, μπορεί να επιβάλει την απαγόρευση αυτή και στα πανεπιστήμια άλλων κρατών-μελών. Αυτό προτείνω να γίνει.\nΤι εννοείτε; Να κλείσουν τα κολέγια; Το ΠαΣοΚ επισήμως δεν άφησε ανοιχτό το ενδεχόμενο να ψηφίσει νόμο που θα βάζει τάξη στο σημερινό άναρχο τοπίο;\nΕυ. Βενιζέλος: Αυτό που λέω έχει απλώς θεωρητική σημασία για τα ελληνικά ΑΕΙ, αλλά πρακτική σημασία για ορισμένα ξένα πανεπιστήμια που εμπορεύονται στην Ελλάδα τους τίτλους τους. Τα λεγόμενα κολέγια μπορούν να λειτουργούν ως Κέντρα Ελευθέρων Σπουδών, σεβόμενα τις προδιαγραφές της πολεοδομικής, εργατικής, ασφαλιστικής και εμπορικής νομοθεσίας, αλλά όχι ως ιδιωτικά πανεπιστήμια από το παράθυρο. Προτεραιότητα δεν είναι συνεπώς τα κολέγια αλλά η αναβάθμιση του δημόσιου ελληνικού Πανεπιστημίου και των ΤΕΙ. Αν χρειάζονται περισσότερες θέσεις τα ελληνικά πανεπιστήμια για τα παιδιά που καταφεύγουν στα κολέγια ή αναγκάζονται να πάνε στο εξωτερικό, ας τις δημιουργήσουμε, αλλά πάντα θα ισχύει το βαθμολογικό κριτήριο. Προτεραιότητα είναι επίσης να αναγνωριστούν και να διασφαλιστούν τα επαγγελματικά δικαιώματα όλων των αποφοίτων. Προτεραιότητα είναι να οργανωθεί ένα τελείως διαφορετικό Λύκειο, κατά τα πρότυπα του διεθνούς απολυτηρίου, και να αλλάξει ο τρόπο εισαγωγής στην τριτοβάθμια εκπαίδευση.\n* Η συνέντευξη δόθηκε στη δημοσιογράφο Δ. Κρουστάλλη, στο Βήμα της Κυριακής, 8 Ιουνίου 2008


Σήμερα είμαστε στα γρήγορα και στα εύκολα και πολύ μου αρέσει αυτό! Τέλειο γλυκάκι, ελαφρύ, δροσερό και πεντανόστιμο. Μια λίγο διαφορετική προσέγγιση ενός πολύ απλού και γνωστού γλυκού, αγαπημένου μικρών και μεγάλων!\nΤώρα που οι φράουλες κατακλύζουν τις κουζίνες μας, ένα γλυκάκι πολύ φραου-licious! Κι αν νομίζετε πως δεν είναι τίποτα το ιδιαίτερο, θα συμφωνήσω μαζί σας. Ας του δώσουμε λοιπόν μια ιδιαίτερη κι ενδιαφέρουσα νότα, βάζοντας για βάση φέτες από κέικ και γεμίζοντας την επιφάνεια με φραουλένια αστέρια. Ποιος μπορεί να πει τώρα πως δεν είναι γλυκάκι… πολλών αστέρων!!!\nΛίγες φέτες κέικ για να καλυφθεί ο πάτος από το ταψάκι\n1 κεσεδάκι φράουλες (δοκιμάστε και με άλλα φρούτα, όπως ροδάκινα ή κεράσια)\n1 ή 2 φακελάκια ζελέ φράουλας ανάλογα πόσο ζελέ θέλετε να έχει στην επιφάνεια\n1 κουτί κάστερ πάουντερ*\n2 μεγάλα κουτιά γάλα εβαπορέ\n*Συνήθως η κρέμα σ΄αυτά τα γλυκά γίνεται με “Άνθος Αραβοσίτου” αλλά δοκιμάστε να την φτιάξετε με κάστερ και με τις οδηγίες που θα σας δώσω, όχι με τις οδηγίες που υπάρχουν στην συσκευασία. Θα διαπιστώσετε μεγάλη διαφορά, είναι πεντανόστιμη! Αυτήν χρησιμοποιώ και το χειμώνα για ατομικές κρεμούλες σε μπολάκια. Μπορείτε όμως να φτιάξετε και την εύκολη κρέμα ζαχαροπλαστικής που θα βρείτε εδώ\n*Αντί για κέικ, μπορείτε να βάλετε φέτες τσουρέκι που σας περίσσεψε από το Πάσχα, τις οποίες μπορείτε και να τις τρίψετε αν θέλετε για πιο ομοιόμορφο αποτέλεσμα. Ακόμη, μπορείτε να τις σιροπιάσετε μ΄ένα ελαφρύ σιροπάκι για να γίνει πιο ζουμερό. Σ΄ένα κατσαρολάκι βράστε 1 φλ. νερό με 5 κ. σούπας ζάχαρη και λίγες σταγόνες χυμό λεμονιού για 10 λεπτά σε χαμηλή θερμοκρασία και αφού έρθει σε θερμοκρασία δωματίου, περιχύσετε το τσουρέκι.\nΠλένουμε τις φράουλες και τις κόβουμε στην μέση. Μ΄ένα κουπ πατ αστεράκι κόβουμε αστεράκια. Την φράουλα που περισσεύει την κόβουμε σε πολύ μικρά κομματάκια. Τα αφήνουμε όλα στην άκρη.\nΕτοιμάζουμε την κρέμα με το κάστερ ή κούστερ πάουντερ (είναι γραμμένη κι έτσι κι αλλιώς ανάλογα με την μάρκα). Ανακατεύουμε τα δύο κουτιά εβαπορέ με δύο νερό και μισό ακόμη. Μετράμε το νερό με το ίδιο κουτί του εβαπορέ. Επίσης να ξέρετε ότι κάθε κουτί ισοδυναμεί με 1,5 φλυτζάνι αν σας βολεύει να μετράτε με φλυτζάνια. Κρατάμε λίγο γάλα, ρίχνουμε το υπόλοιπο σε μια κατσαρόλα μαζί με την ζάχαρη και το βάζουμε να ζεσταθεί. Στο γάλα που κρατήσαμε, διαλύουμε το κάστερ και το ρίχνουμε στην κατσαρόλα όταν το γάλα που έχει μέσα, έχει μισοζεσταθεί.\nΑνακατεύουμε συνέχεια μέχρι να πηκτώσει και το κατεβάζουμε για να κρυώσει λιγάκι.\nΣτρώνουμε ένα ταψάκι με φέτες κέικ. Μπορείτε να χρησιμοποιήσετε ένα κέικ που δεν καταναλώθηκε. Σ΄εμάς όμως δεν συμβαίνει ποτέ αυτό, οπότε κλέβω λίγες φετούλες πριν το εξαφανίσουν. Δοκιμάστε οπωσδήποτε αυτό το κέικ. Το κέικ πως δεν μπαγιατεύει, μόνο ωριμάζει και κάθε μέρα γίνεται καλύτερο από την προηγούμενη!\nΡίχνουμε τα κομματάκια φράουλας στην κρέμα και ανακατεύουμε. Ρίχνουμε το μείγμα πάνω από το κέικ.\nΤοποθετούμε τα αστεράκια, βυθίζοντάς τα στην κρέμα ελαφρώς αλλιώς θα επιπλέουν όταν ρίξουμε το ζελέ. Το βάζουμε στο ψυγείο.\nΌταν κρυώσει και σταθεροποιηθεί,, ετοιμάζουμε το ζελέ σύμφωνα με τις οδηγίες της συσκευασίας. Βάζουμε 1 ή 2 φακελάκια ζελέ ανάλογα με την ποσότητα που θέλουμε πάνω στο γλυκό. Στην φωτογραφία είναι με ένα φακελάκι γιατί δεν θέλουμε πολύ ζελέ. Αν θέλετε περισσότερο, τότε βάλτε δύο.\nΕτοιμάζουμε την κρέμα με το κάστερ. Ανακατεύουμε τα δύο κουτιά εβαπορέ με δύο νερό και μισό ακόμη. Μετράμε το νερό με το ίδιο κουτί του εβαπορέ. Κρατάμε λίγο γάλα, ρίχνουμε το υπόλοιπο σε μια κατσαρόλα μαζί με την ζάχαρη και το βάζουμε να ζεσταθεί. Στο γάλα που κρατήσαμε, διαλύουμε το κάστερ και το ρίχνουμε στην κατσαρόλα όταν το γάλα που έχει μέσα, έχει μισοζεσταθεί. Ανακατεύουμε συνέχεια μέχρι να πηκτώσει και το κατεβάζουμε για να κρυώσει λιγάκι.\nΣτρώνουμε ένα ταψάκι με φέτες κέικ. Ρίχνουμε τα κομματάκια φράουλας στην κρέμα και ανακατεύουμε. Ρίχνουμε το μείγμα πάνω από το κέικ. Τοποθετούμε τα αστεράκια, βυθίζοντάς τα στην κρέμα. Το βάζουμε στο ψυγείο. Όταν κρυώσει και σταθεροποιηθεί, ετοιμάζουμε το ζελέ σύμφωνα με τις οδηγίες της συσκευασίας. Βάζουμε 1 ή 2 φακελάκια ζελέ ανάλογα με την ποσότητα που θέλουμε πάνω στο γλυκό.